Avertisment pentru cititor 


N-am intenționat să oferim, în prima parte a lucrării, decît un ghid sinoptic, un instrument de 
lucru, o cronică a aşa-zisei reeducări comuniste din penitenciarele româneşti, avînd în centru 
Piteştiul. Fenomenul e urmărit concomitent, în timp (pe ani şi luni) şi în spaţiu (pe locuri de 
detenţie şi camere), cu nume de torţionari şi victime - ca un proces unic şi dirijat, cum a fost; 
motiv pentru care nu am compartimentat faptele pe închisori, ci le-am înregistrat laolaltă, 
cronologic şi paralel. De aici, dezavantajele inerente pentru cititorul neavizat: stilul e sec, 
telegrafic, riguros, fără suculența memorialistică, deranjantă fiind probabil şi întreruperea 
permanentă a continuității faptelor din acelaşi loc de detenţie. 


Sinteza de față este oricum perfectibilă în privinţa aspectelor, datelor şi numelor, iar structura 
ei poate fi primenită de alții, care vor dispune în viitor şi de mai multe informaţii. Teoretic, 
trebuia, eventual, să fie o lucrare colectivă, dar în practică o asemenea operaţie nu mai pare 
posibilă. 


Nu am considerat oportune în text trimiterile la surse, întrucît volumele memorialistice nu 
reprezintă, în opinia noastră, documente integral şi riguros ştiinţifice, iar declaraţiile înserate în 
Memorialul ororii au fost smulse sub presiune şi redactate de anchetatori, doar datele 
calendaristice şi numele de persoane fiind, în mare, utilizabile. De aceea, toate izvoarele 
documentare scrise, de pînă acum, au fost confruntate între ele, iar informaţiile desprinse le-am 
triat apoi cu circumspecție, inclusiv prin depoziţiile verbale ale unor martori. 


Semnele de întrebare dintre paranteze marchează unele dubii, ceea ce nu înseamnă că în rest 
datele sînt de neclintit. Se ştie de pildă că aceeaşi persoană a fost mutată de către reeducatori 
dintr-o cameră în alta, ceea ce poate provoca nedumeriri cititorului. 


În a doua parte a lucrării, ne-am permis o discuţie concluzivă asupra cîtorva aspecte 
esenţiale: în ce constă unicitatea „fenomenului Piteşti”, originea directivelor, cum se desfăşurau în 
general „demascările", evoluţia lor, pe ce criterii erau alcătuite „seriile", treptele de vinovăţie ale 
conducătorilor, gradul de implicare a victimelor, supliciile, ce urmărea experimentul, explicaţii 
ale fenomenului, cîteva dintre balivernele mîrşave din procesele înscenate, concluzii finale, 
urmările în timp pentru flecare dintre noi. 


Opinia recentă a deschizătorului de drumuri în labirintul reeducării de la Piteşti, Dumitru 
Bacu, nu ni se pare demoralizatoare pentru viitorii cercetători, ci, dimpotrivă, stimulatoare: 


„Experienţa de la Piteşti, ca şi derivatele ei, nu vor putea fi explorate exhaustiv niciodată". 


Autorul 


FENOMENUL ÎN TIMP ŞI SPAŢIU 
1948 


Spre sfirşitul anului 1945 li se solicită celor din lagărul de la Caracal şi din penitenciarul 
Aiud, care vor să fie puşi în libertate, să se angajeze că vor înceta orice acţiune ostilă 


conducerii comuniste. Cei care au acceptat sînt eliberați: circa 1500 de deţinuţi politici, în 
majoritate legionari. Printre ei a fost şi Bogdanovici Alexandru. 


La propunerea lui Teohari Georgescu (ca ministru de interne), în decembrie 1945, se ajunge 
la o înţelegere cu Nicolac Petraşcu, Vică Negulescu (arestaţi) şi Nistor Chioreanu (veniţi mai de 
mult din Germania, acum conducători ai legionarilor din ţară) ca toți legionarii din clandestinitate 
să capete acte de indentitate şi să fie încadraţi în cîmpul muncii, prin prezentarea lor la autorități, 
depunerea armelor şi încetarea activităţii politice. 


Pe la sfîrşitul lui iunie, Bogdanovici Alexandru, deţinut în penitenciarul Suceava, arc vorbitor 
cu tatăl său (prefect de Botoşani, venit se pare din partea conducerii P.C.R.), apoi cu cumnatul său 
(absolvent al şcolii de securitate de la Moscova) şi-l impulsionează să inițieze acţiunea de reedu- 
care, pe care el deja o nutrea. 


În iulie, sînt transferați de la Aiud la Piteşti 35-40 de studenți, cu condamnări din 1942 şi 
1947. Din acest moment, Piteştiul devine închisoare pentru studenți. Camera 4-spital, cea mai 
marc din toate, servea pe atunci drept carantină. 


In august, din iniţiativa lui Bogdanovici Alexandru, vîrfurile legionare din penitenciarul 
Suceava redactează un memoriu prin care cercau să fie redaţi vieţii sociale, promițînd abţinerea 
de la orice activitate politică. 


[Pe 30 august ia ființă Securitatea.] 


În octombrie, Bogdanovici Alexandru iniţiază şi conduce acţiunea de autoreeducare (fără 
violență) din penitenciarul Suceava, în care se încadrează: Puşcaşu Vasile, Simionovici Toma, 
Pintilie Sorin, Moravschi Ştefan, Gebac Lconard, Negură Ion, Ţurcanu Eugen, Mărtinuş 
Alexandru, Bordeianu Virgil, Popa Alexandru (Ţanu), Prisăcaru Adrian, Caciuc Ştefan, Roşca 
Gheorghc, Pascaru Lucian, Badalc Vasile, Munteanu Eugen ş.a. şi înaintează cîteva memorii la 
organele centrale. 


1949 
[23 ianuarie - Crearea C.A.E.R.-uluiJ] 
Pe 4 februarie s-a făcut transferul de la Jilava la Piteşti a loturilor de studenți recent 
condamnaţi la Bucureşti: Oprişan Costache (Dumitrescu Florică, Gheorghiu Ion, Comşa Ieronim, 
Calciu Gheorghe, Merişca Constantin), Andrei Decebal Corneliu (Hoinic Dragoş, Voinea 


Octavian, Mateescu Dinu), Pătrăşcanu Nuti şi mediciniştii bucureşteni, plus lotul mironoviştilor. 


In februarie, la Suceava, Țurcanu Eugen ia conducerea acțiunii de reeducare şi Bogdanovici 
Alexandru i se subordonează. Pe 6 martie are loc o serbare a lor. 


[2 martie - Exproprierea celor 50 hectare lăsate moşierilor prin reforma agrară din 1945; 3- 
5 martie - Plenara CC al PC.R. privind transformarea socialistă a agriculturii] 


La începutul lunii martie e înfiinţată la Suceava O.D.C.C. (Organizaţia deţinuţilor cu 
convingeri comuniste - iniţiale citite de cei din afara ei: Odecaca), condusă de Țurcanu Eugen, 


Bogdanovici Alexandru şi Moravschi Ştefan, plus Bobu Ion, Gebac Leonard, Negură Ion şi 
Mărtinuş Alexandru. 


Pe 25 martie, Andrei Decebal Corneliu e luat din Piteşti la Interne, este eliberat şi pleacă 
„legal" în Occident (deşi era condamnat la muncă silnică pe viață). 


Din martie pînă în iunie se dau la Piteşti spre lectură Cărţi şi broşuri marxiste. 
[4 aprilie - înființarea N.A.T.0.] 


Pe 22 aprilie sosesc la Piteşti primii 80 de studenţi de la Suceava, din care sînt repartizaţi pe 
secţia corecţional, în aceeaşi cameră, Țurcanu Eugen, Gebac Leonard, Unişor Constantin, Negură 
Constantin şi Istrate Constantin. 


Pe 8 iunie la Piteşti, un inspector în vîrstă, cu ochelari, sistează vorbitorul promis (de care au 
apucat să beneficieze doar cîțiva, din apropiere), pachetele, scrisorile, plimbarea, iar plantoanele 
sînt băgate în camere, deşi înainte fusese programat primul vorbitor pe 1 iunie (anulat) iar di- 
rectorul Dumitrescu Al. anunţase tuturor o apropiată punere în libertate, după o perioadă de lagăr. 


Acţiunea de reeducare e începută pe secţia corecțional de către grupul de suceveni: Țurcanu 
Eugen, Sobolovschi Maximilian, Gebac Lconard, Tăuţan Ghcorghe, Burculeţ Viorel, Bîgu 
Gheorghe, Sofrone Constantin, Cordun Frederic, Craiu Gheorghe, Gliga Octavian, Cicherschi 
Victor, Antonescu Gheorghe, Lcviţchi Mihai, Gliga Ion, Negrilă Viorel. 


La sfîrşitul lui mai, Țurcanu trimite o scrisoare celor de la camera 1 corecție (Pătrăşcanu Nuti, 
Popescu Aristotel (Aligo), Tăcu Aurel, Blaga Traian, Soroiu Gheorghe, Popa Valeriu) pentru a 
cădea de acord cu reeducarea. Aceştia nu răspund. 


In iunie, Ţurcanu ia legătura cu directorul Dumitrescu Alexandru şi cere să meargă la raport 
la Securitate, la căpitanul Cârnu. 


În iulie-septembrie, Țurcanu Eugen, personal, ca planton şi prin cei din celula sa, identifică 
vîrfurilc din penitenciar, iar directorul vine cu lista şi-i izolează. Pe 19 iunie sînt izolaţi la camera 
3, et. I: Voinea Octavian, Popescu Traian, Cărăuşu Adrian, Gafencu Valeriu, Dumitrescu Florian. 
Mai sînt izolați: Balanişcu Chirică, Blaga Traian, Bucur Constantin, Poenaru Mihai, Oancea, 
Limberea Paul, Oprişan Constantin, Hoinic Dragoş, Măgirescu Eugen, Miculcscu Alexandru, 
Voinea Octavian, Pătraşcu Vasile, Ambrozie Constantin, Stănescu Cezar, în celulele S.S.I. de la 
etajul II. De asemenea, Pătrăşcanu Nuti şi ceilalți de la camera 1 corecție, care sînt şi anchetați de 
director şi de inspectorul Nemeş Iosif. În noiembrie mai sînt izolaţi la carantină şi apoi la S.S.I.: 
Dumitrescu Dan, Butan Alexandru, Lucinescu Dan, Păvăloae Constantin, Pop Cornel, Struţeanu 
Ion. 


Țurcanu Eugen rămîne planton pe secţia corecție timp de 3-4 luni. Cei din celulă cu ei: Gebac 
Lconard, Negură Constantin, Unişor Constantin şi ceilalți primeau supliment la mîncare şi erau 
trimişi în diverse camere. Acum, lc spune el într-o seară: „am să fac o chestie în închisoarea asta 
de-o să rămîneți cu gura căscată”. 


[3/6 iulie - 25 000 de basarabenii sînt deportaţi de sovietici in Siberia şi Kazahstan] 


[17 iulie - Executarea grupului de rezistență armată din Banat: Spiru Blănaru, Petre 
Domoşneanu ş.a. ] 


În perioada iulie 1949 - februarie 1950 (cum s-a mai menţionat), se înăspreşte brusc regimul 
la Piteşti, în vederea „demascărilor": suspendarea plimbării, folosirea celulei de pedeapsă de la 
subsol, alimentaţia ajunge la maximum o mic de calorii zilnic, asistență medicală minimă, se 
închid geamurile la unele camere, iar în celulele de 2x4 m, stau cîte 7-9 deţinuţi. În cursul verii se 
construiesc ziduri interioare între secţii, în locul grilajelor de fier. În exterior, acum erau trei 
rînduri de ziduri: al celor două curţi interioare, al grădinii mici şi al grădinii mari. 


Pe la sfîrşitul lui august vine la Piteşti un inspector din minister. 


Pe 19 septembrie, după trei zile de drum, în care timp au fost lăsaţi şi elevii suceveni la 
Tîrgşor, soseşte la Piteşti majoritatea studenţilor de la Suceava, între care Popa Alexandru, 
Livinschi Mihai, Puşcaşu Vasile, Roşca Gheorghe, etc, cu care Țurcanu Eugen ia legătura la 
camera de baie. Prin venirea la Piteşti a acestui lot masiv, pe 26 septembrie, din lipsă de spațiu, 
izolarea se desființează parțial. Gcbac Leonard e trimis la 4-spital, unde stă cu o parte din 
sucevenii proaspăt sosiți. Aici iau conducerea reeducării Popa Alexandru, Livinschi Mihai, 
Puşcaşu Vasile, Roşca Gheorghe, Prisăcaru Adrian, Caziuc Gheorghe şi Bordeianu Virgil. 


De la Suceava au fost transferați la Tîrgşor circa 150-200 de elevi, „reeducaţii" avînd în 
frunte pe Stoian Ion, ajutat de Cobzaru Iosif (amîndoi pregătiți de Bogos Constantin). La Tîrgşor 
li se dădeau elevilor cărți marxiste, li se citea uneori articolul de fond din „Scîntcia" şi erau lăsaţi 
liberi în curte. Cei care refuză aici ideea reeducării sînt izolaţi vreo lună de zile, dar li se permite 
apoi şi acestora să iasă în curte. Adepții reeducării se organizează: cîntece, şedinţe de critică şi 
autocritică, turnătorii. 


[1 octombrie - Proclamarea R.P. Chineze; 3 octombrie - Stabilirea de relaţii diplomatice 
între România şi R.P. Chineză] 


În octombrie, o parte din cei de la 4-spital merg la raport la administraţie şi cer să înceapă 
reeducarea. Tot în octombrie, inspectorul Nemeş Iosif discută cu o scrie de studenți, pentru a 
tatona starea de spirit. Astfel, pe 26 octombrie i se spune lui Bordeianu Dumitru: „O să vă ştim şi 
gîndurile, bandiților! De beton armat să fiţi şi tot o să vă muiem! Avem metode să facem din voi 
tot ce vrem noi”. 


La sfîrşitul lunii, Țurcanu Eugen aduce la camera de baie (viitorul său birou) pe Popa 
Alexandru şi pe Livinschi Mihai, ca să trieze materialul dat de informatori. 


Pe 10 octombrie şi la 1 noiembrie, Țurcanu Eugen ţine şedinţe cu comitetul de reeducare din 
Piteşti. La ultima participă: Popa Alexandru, Puşcaşu Vasile, Roşca Gheorghe, Caziuc Gheorghe, 
Prisăcaru Adrian, Bordeianu Virgil, Burculeţ Viorel şi directorul închisorii, Dumitrescu 
Alexandru. 


Pe 7 noiembrie, în secția corecție de la etajul I, se începe, la camera 1, acţiunea de demascări, 
prin Țurcanu Eugen, Gebac Lconard, Cordun Frederic, Sofrone Constantin şi Bîgu Gheorghe. 


In noiembrie, Țurcanu Eugen e dus în cîteva rînduri la Securitatea din Piteşti, unde e chemat 
de sublocotenentul Mecu, dar nici lui Gebac Lconard (cu care era cel mai intim din celula sa) nu-i 


spune ce a discutat, ci doar ce bunătăți a mîncat. Alteori dispărea din celulă cîte o noapte întreagă, 
destăinuiesc Gebac Leonard şi Unişor Constantin. 


Din a doua jumătate a lunii noiembrie, Ţurcanu Eugen (cum arată la ancheta din 19 aprilie 
1954) primeşte ordin de la director să folosească bătaia în demascări, iar Marina Ion (Iţicovici) îi 
dădea dispoziţii amănunțite, inspectorul Nemeş Iosif fiind şi el de acord. 


Pe 25 noiembrie se intră la camera 4-spital. La începutul lui decembrie, Piteştiul e inspectat 
de Marin Jianu, adjunct la Interne şi de colonelul Dulgherii (?). Pe 2 decembrie au fost scoşi din 
celulele de izolare şi duşi la camera 1 corecție: Pătrăşcanu Nuti, Gherman Coriolan, Popescu 
Aristotel, Tacu Aurel, Blaga Traian, Soroiu Ghcorghc, Ghiţulescu Ion, Dumitrescu Paul, Beşchea 
Tiberiu, Murărescu Gligu, Ionescu Vasile, unde îi găsesc pe Ţurcanu Eugen, Gebac Lconard şi 
alții. Pe 4 decembrie, Bîgu Ghcorghc (şi ulterior Țurcanu Eugen) pun aici problema reeducării. 


Pe 6 decembrie, din dispoziţia directorului (susţinut de inspectorul Nemeş Iosif şi de ofiţerul 
politic Marina Ion), Țurcanu Eugen provoacă la camera I -corecție o ambuscadă: Sofrone 
Constantin îl bate pe Aldea Marin. Țurcanu Eugen pretextează că e lovit de Murărescu Gligu şi 
bătaia devine generală, declanşată de tabăra lui Țurcanu. Altercaţia e urmată de intervenţia 
violentă (şi regizată) a directorului, a primilor gardieni şi a gardienilor, în favoarea taberei lui 
Turcanu. Directorul, solid, lovea cu palmele şi pumnii, trăgea, se spune, şi focuri de pistol pe 
geam pentru a produce panică, iar gardienii atacau cu centiroane şi ciomege. Țurcanu indica cine 
să fie bătut şi călcat în picioare. In două rînduri, directorul şi gardienii au intervenit aici în 
favoarea grupării lui Ţurcanu Eugen. Seara, Pătrăşcanu Nuti şi-a făcut demascarea activităţii din 
penitenciar în faţa lui Ţurcanu Eugen. 


Pe 7 decembrie, Ţurcanu îl întreabă dacă nu vrea să lucreze alături de el şi Pătrăşcanu Nuti 
acceptă. Pe 8 sau 9 decembrie, Pătrăşcanu Nuti demască activitatea lui: Tacu Aurel, Soroiu 
Gheorghe, Beschea Tiberiu, Blaga Traian, Popescu Aristotel, Ghiţulescu Ion, etc. Pe 9 sau 10 de- 
cembrie sînt bătuţi: Popescu Aristotel, Dumitrescu Paul, Maiorescu Radu, Blaga Traian, Soroiu 
Gheorghe, Matricali Dumitru, Ghiţulescu Ion. Încep demascările scrise, în faţa administraţiei, şi li 
se cerc deţinuţilor să declare problemele de afară nedivulgate. Pînă atunci se nota pe săpun şi se 
demascau numai atitudinea şi acţiunile din penitenciar. 


Pe 11 sau 12 decembrie, Pătrăşcanu Nuti e întrebat de Țurcanu dacă e în stare să bată şi 
acesta răspunde că va încerca. Atunci sar pe Tacu Aurel, împreună cu Soroiu Ghcorghc, Blaga 
Traian, Popescu Aristotel. Tacu Aurel face o criză nervoasă. În total, au loc la camera 1 vreo şase 
acțiuni violente între 25 noiembrie 1949 - februarie 1950. 


Pe 6 decembrie se stabilesc la 4-spital: Sofrone Constantin, Giurconiu Mihai, Livinschi 
Mihai, Oprea Gheorghc, Puşcaşu Vasile. Pe 19 decembrie, directorul îi duce la 4-spital pe 
Pătrăşcanu Nuti, Gherman Coriolan, Sobolevschi Maximilian, Burculeţ Viorel şi Andronache 
Vasile. La amiază, directorul îl aduce pe Bogdanovici Alexandru. Seara, Pătrăşcanu Nuti 
„discută" cu Bogdanovici Alexandru. Pătrăşcanu Nuti, Gherman Coriolan, Burculeţ Viorel şi 
Andronache Vasile mai trag de limbă pe: Moroianu Vasile, Clipcea Nicolae, Matei Petre, 
Păvăloae Vasile, Zbîrcea Constantin, Chiriac şi alţii. Pe 24 decembrie soseşte şi Țurcanu, 
delimitîndu-se taberele. Pătrăşcanu Nuti îl demască pe Bogdanovici Alexandru ca oportunist. Pe 
25 decembrie, de Crăciun, la 6 dimineaţa, cînd Țurcanu a mişcat masa (era consemnul!), a 
început o bătaie îngrozitoare, care a ținut toată ziua. Iniţial, cîte 2-3 torționari trăgeau din paturi 
pe cîte unul din „bandiţi" şi, după ce-i loveau unde se nimerea, cu biîte, pumni, picioare, 
cataramele curelelor, îi aruncau grămadă în spaţiul dintre paturi. Stupoarea teribilă a celor atacați 


în faţa agresiunii violente a foştilor camarazi de luptă şi suferință le-a blocat psihologic orice 
reacție de împotrivire. Comitetul de demascări era compus din: Sobolevschi Maximilian, 
Prisăcaru Adrian, Popa Alexandru. În acea zi trece şi directorul pe acolo. Din tabăra lui Ţurcanu 
mai făceau parte: Puşcaşu Vasile, Livinschi Mihai, Trifan Laurenţiu, Juverdeanu Ovidiu, Sandu 
Mihai, Bordeianu Virgil, Mărtinuş Alexandru, Roşca Ghcorghe, Bogos Constantin, Predescu 
Aurel (Rică), Carp Ion, Hantcu Mircca, Pătrăşcanu Nuti, Gherman Coriolan, Burculcţ Viorel, 
Zbranca Octavian, Badale Vasile, Vatamanu Gavril. Sînt bătuţi: Păvăloae Vasile, Cucu Mircea, 
Bogdanovici Alexandru, Străchinaru Constantin, Constantinescu Emil, Tîrnoveanu Mircea, 
Zaharia Nicolae, Condurache Emil, Gojinschi Nicolae, Moroianu Vasile, Găburcac Traian, 
Lungeanu Mihai, Mureşanu Isidor, Grosu Boris, Mătase Gheorghe, Petrica Ion, Pop Traian 
(on?), Vişovan Aurel, Jurg Gheorghe, Cojocaru Petre, Luca Cornel, Sebeşan Emil, Bacicu Viorel, 
Chirilă Ion, Lateş Mihai (Gavril?), Văideanu Octavian, Oarga Miron, Răitaru, Țăranu Vasile 
(Petru?), Caba Ion (ultimul va ajunge, la Gherla, în conducerea demascărilor). 


La bătăile din 26-27 decembrie participă şi directorul cu gardienii Georgescu Alexandru şi 
Lăzăroiu Nicolae. Directorul îl bate, între alţii, pe Luca Cornel. 


În prima „serie" de la 4-spital, unii din cei care şi-au făcut parțial demascarea sînt transferați 
în alte camere şi aduşi alții. Astfel, pe 30 decembrie pleacă cu ei Popa Alexandru, Sobolevschi 
Maximilian şi Prisăcaru Adrian. Ţurcanu îi opreşte cu el la 4-spital pe: Roşca Gheorghe, Puşcaşu 
Vasile, Livinschi Mihai, Badale Vasile, Gherman Coriolan, Andronache Vasile, Pătrăşcanu Nuti, 
Oprea Gheorghe, Constantinescu Emil, Străchinaru Constantin, Petrica Ion, Predescu Aurel, 
Mărtinuş Alexandru, Bogos Constantin, Burculeţ Viorel. Pe Bogdanovici Alexandru, Țurcanu îl 
întoarce înapoi. Este adus de la carantină, chiar de director, lotul timişorenilor, plus cîteva vîrfuri, 
din Oltenia (Popescu Nelu), Suceava (Păvăloae Costache) şi Cluj (Pop Cornel); de asemenea: 
Iosif V. Iosif, Ciuceanu Radu, Dondoe Marin, Frunză Grigore, Cîrlan Nicolae, Popovici Anghel, 
Climescu Dumitru, Duşmanu Vasile, Ştaer Iosif, Jubcrian Constantin, Romanescu Grigore, 
Nicorescu Traian, Struţeanu Ion şi alţii. Dintre timişoreni: Angelescu Ion, Soare Ion, Barzu Sorin, 
Boceanu Dumitru, Mataringa Vasile, Laitin Dănilă, Berghezan Ion, Sebeşan Emil, Popescu 
Gheorghe, Murărescu Vichente, Plapşa Lucian, Lepădatu Aurel. În total, au fost introduşi circa 
40-50, care, pentru început, sînt traşi de limbă. 


În seara de 31 decembrie, în urma unui incident cu Angelescu Ion, Țurcanu începe bătaia, în 
care intervine şi directorul cu gardienii: Lăzăroiu Nicolae, Georgescu Alexandru, Nistor 
Sebastian, Mândruţă. Directorul îi bate personal pe Cojocaru Petre, Cucu Mircea, Bogdanovici 
Alexandru, Eşeanu Nicolae. Acum se instituie şi plantoanele de noapte. Între alte cazne, erau 
loviți în timp ce trebuia să stea, zile întregi, în poziţie de drepţi sau erau „tocaţi" pe o masă. 
Totuşi, cît lipsea Țurcanu din cameră, cei bătuţi mai puteau şopti între ei, ceea ce la seriile 
următoare n-a mai fost posibil. Bogdanovici e gîtuit de Ţurcanu şi bătut crunt de Puşcaşu Vasile. 


Indicaţia şi aprobarea pentru bătăi („„ordinul" - cum scrie în declaraţia lui) le-a primit Țurcanu 
de la căpitanul Dumitrescu Alexandru, directorul de la Piteşti, ofiţerul politic („referentul") 
Marina Ion, inspectorul Nemeş Iosif, locotenentul Mircea Mihai, sublocotenentul lagăru 
(lagheru) Marin, inspectorul general Răileanu, cu specificări de genul: „nu interesează cîţi ochi 
sar" şi să-i bată „pînă sare carnea bucăţi în tavan". Lui Țurcanu i-au mai dat concursul apoi 
gardienii Lăzăroiu Nicolae, Dina Florea, Nistor Sebastian, Georgescu Alexandru, Gheorghe Ion, 
iar din partea ministerului l-au mai sprijinit colonelul Sepeanu Theodor, inspectorul 
Constantinescu Marin, colonelul Czeller, ministrul adjunct Jianu Marin. 


[În 1949 au fost deportate în Bărăgan peste două mii de familii.] 


1950 


Pe 1 ianuarie, aici la 4-spital se formează un comitet cu Ţurcanu, Roşca Gheorghe, Puşcaşu 
Vasile, Andronache Vasile, Ştaer Iosif. La indicațiile lui Țurcanu, gardianul Lăzăroiu Nicolae 
(şeful secţiei spital) bate pe Angelescu Ion, Păvăloae Costache, Iosif V. Iosif şi Pop Cornel. 


[14 ianuarie - Decretul nr.6 trimitea în lagăre de muncă şi pe condamnaţii care, la expirarea 
pedepsei, nu erau socotiți suficient de reeducați.] 


Între 1-19 ianuarie, timişorenii şi ceilalţi scriu declaraţii în faţa ofițerului politic Marina Ion şi 
a lui Turcanu Eugen. Începînd de pe 19 ianuarie, declarațiile se dau numai în faţa lui Țurcanu. 


În ianuaric-februarie, Popa Alexandru conducea demascările la camera 1 de la parter, 
împreună cu Murărescu Vichente, Romanescu Grigore, Popescu Gheorghe, Bogos Constantin. 
Aici sînt bătuți, între alții, Popovici Anghel, Cîrlan Nicolae, Nicorescu Traian, Dijmaru 
Constantin, Ștefanescu Gheorghe, Ionescu Nicolae. 


La camera 3 parter, sub conducerea lui Sobolevschi Maximilian, Prisăcaru Adrian, Bordeianu 
Virgil, Zbranca Octavian (dar ajutaţi de cei recent schingiuiţi: Păvăloae Vasile, Cantemir, 
Mataringă Vasile, Soare Ion, Laitin Dănilă, Gorbatii Gheorghe, Țăranu Ilie, Mreneş Gavrilă, 
Struţeanu Ion, ş.a.) sînt crunt bătuţi, zile şi nopţi: Parizianu Gioga, Oprişan Constantin, Climescu 
Dumitru, Muntean Ion, Comşa Ieronim, Bordeianu Dumitru, losub Mihai, Juberian Constantin, 
Străchinaru Constantin, Lateş Mircea şi alţi vreo zece. Pe Oprişan Constantin 1-a nenorocit mai 
ales Mătase Gheorghe. Mai erau aici Nemţeanu Aurelian, Drăgoescu Vlad ş.a. 


Pe 19 ianuarie, lotul al doilea de la 4-spital pleacă, condus de Livinschi Mihai, dar Ţurcanu 
mai reţine acolo (de fapt obligîndu-i să treacă în tabăra sa) pe: Popescu Ion (şeful regionalei 
Oltenia), Călinescu Nicolae, Iosif V. Iosif, Păvăloae Costache. Răniţii nu mai merg la infirmerie, 
ci-s pansați de Gherman Coriolan. 


Acum, pe 19 ianuarie, intră al treilea lot la 4-spital, compus din circa 47 de studenți, de la 
camerele 2 şi 3 spital şi de la carantină: Balanişcu Chirică, Jianu Mihai, Şerban Gheorghe (zis 
Sergentul), Niţă Cornel, Boldur-Lăţescu Gh. (Iordache), Lupaşcu Pill, Popovici Cornel, Nanu 
Silvestru, Barbă Constantin, Măruţă Gheorghe, Plop Gheorghe, Poenaru Mihai, Merişca 
Constantin, Vătăşoiu Gheorghe, Gheorghiu Ion, Vaman Constantin, Şelten Mircea, Rizeanu Ion, 
Brînduş Vasile, Oanţă Nicolae, Stancu Ion, Nistor Constantin, Paven Justin, Mărăcine Paul, 
Măţăuanu Alexandru, Pittini Titus, Oişteanu Titi, Enăchescu Simion (Sică), Dimitriu, Filfănescu 
Eugen, Nisipeanu Anton, Lăpuşneanu Gheorghe, Murărescu Iustin, Tomescu Temistocle, 
Dragomirescu Mircea, Lungu Mircea, Lupescu Adrian, Bala Andrei, Clinciu Gheorghe, Lungu 
Dumitru, Dumitrescu Grigore, Georgescu Dinu, Miulescu Gheorghe, Burcca, Mătăsaru, Băleanu, 
Idris Abdul Fcrid (Ahmed). Din tabăra lui Țurcanu făceau parte acum: Roşca Gheorghe, Puşcaşu 
Vasile, Petrica Ion, Mărtinuş Alexandru, Pătrăşcanu Nuti, Oprea Gheorghe, Ştaer Iosif, Gherman 
Coriolan, Pop Cornel, Popescu Nelu, Iosif V. Iosif, Călinescu Nicolae, Apostolescu, Păvăloae 
Constantin. 


După bătăi generale, manej, genuflexiuni, poziţie nemişcată, etc, Țurcanu ia în tabăra lui, fără 
a-i mai bate, pe Fucs, iar cu intenţia de a-i pregăti pentru Tîrgşor, pe Nanu Silvestru şi pe 
Ciuceanu Radu (deşi acesta din urmă va fi crunt bătut la Gherla). Pe 9 februarie, Pătrăşcanu Nuti 
e demascat de Țurcanu şi bătut, pentru că nu şi-a declarat logodnica (vinovată pentru omisiune de 
denunţ). Tot din tabăra lui Țurcanu mai e bătut Gherman Coriolan. Bătăile şi torturile se 


intensifică. E seria cu cel mai mare număr de morţi: Niţă Cornel, Poenaru Mihai, Şerban 
Gheorghe, Vătăşoiu Gheorghe, Șerbănescu Gheorghe (?), (probabil confuzie cu Şerban 
Gheorghe), Mărgărint (?). Spre sfîrşitul perioadei, se instituie, în afara comitetului cu demascările 
din exterior, un „juriu", dintre cei bătuţi acum, sub conducerea comitetului, care trebuia să 
conducă demascările din interior, format din: Jianu Mihai, Măruţă Gheorghe, Şelten Mircea şi 
Nanu Silvestru, apoi Merişca Constantin. 


Pe la sfîrşitul lui ianuarie, i se pune la dispoziția lui Ţurcanu Eugen, la cererea lui, o cameră 
pe sala de la 4 spital (camera de baie), cu masă mare, călimări şi condeie, unde se dau declaraţiile, 
iar el le păstrează aici în două valize, le studiază, îşi notează pe fişe şi într-un carnet şi le predă. 
Are la uşă un gardian care-i stă la dispoziție, aducîndu-i din închisoare pe orice deţinut cu care 
doreşte el să discute. Mai tîrziu, va purta cu ei smocul de chei de la toate camerele, descuind 
singur unde voia. 


Prin ianuarie-februarie, gardianul Georgescu Alexandru bate împreună cu Țurcanu Eugen, la 
etajul II, pe Voinea Octavian, Măgirescu Eugen, Bucur Constantin. La celulele 32 şi 35 de pe 
secția lui Georgescu Alexandru de la etajul II, sînt bătuţi în primăvară: Popa Aurel, Măgirescu 
Eugen, Şahan Eugen, Cicherschi Victor, Ionescu Virgil, Nedelcu Nicolae Ristel, Cîrciumaru Al. 
Tudorel, Mihuţ Gheorghe. 


În ianuarie-februarie, Țurcanu Eugen discută cu locotenentul major Iordache de la Securitatea 
Piteşti. 


La începutul lunii martie, seria a Il-a de la 4-spital (20 ianuarie-5 martie) e distribuită pe 
secția corecție a gardianului Gheorghe Ion, unde îşi face demascarea din interior şi o continuă pe 
cea din exterior. 


In februarie, Piteştiul primeşte inspecția ministrului adjunct de interne, Marin Jianu, în urma 
căreia se mai ameliorează unele din vechile restricţii din penitenciar. 


După ieşirea seriei a III-a de la 4-spital, Țurcanu e izolat cîteva zile singur într-o celulă. În 
martie, el e dus la Securitatea Piteşti; la fel în iunie şi iulie-august. 


Pe 5 martie, 28 de elevi care refuzaseră reeducarea nonviolentă la Tîrgşor sînt trimişi 
disciplinar la Jilava; între ei: Maxim Virgil, Obreja Aurel, Bardac Nicolae. 


Pe 28 martie, Sobolevschi Maximilian şi Prisăcaru Adrian sînt transferați la penitenciarul 
Braşov, după ce în prealabil fuseseră prelucraţi de inspectorul Nemeş Iosif, de față cu directorul 
Dumitrescu Alexandru şi Țurcanu Eugen. Ei vor începe acțiunea acolo în toamnă, iar pe 14 
februarie 1951 sînt duşi la Canal. 


Pe 25 martie, pleacă două dube din Piteşti la Canal (Taşaul), cu 200 de studenţi, din care circa 
30 trecuseră prin demascările de la 4-spital. Majoritatea erau deci netrecuţi prin demascări, motiv 
pentru care, pe 28 martie, după inspecția în colonie a ministrului adjunct Marin Jianu, sînt urcați 
toți şi aduşi din nou la Piteşti. Legionarii sînt introduşi la 4-spital, unde conduceau demascările 
Gebac Leonard, Negrilă Viorel, Tăuţan Gheorghe şi alții. 


Pe 28 martie, Pătrăşcanu Nuti e dus la Securitate şi i se spune de către colonelul Nedelcu şi 
un colonel din minister că va „evada" împreună cu altul, păstrînd legătura cu persoanele libere, 
declarate în demascări. 


Pe 29 martie, lotul clujenilor e trecut prin demascarea de la 4-spital, unde conducea Gebac 
Leonard. 


În perioada martie-iunie erau internaţi în infirmeria propriu-zisă cinci studenţi: unul de la 
Cluj, cu venele tăiate la 4-spital, Ghiuriţă Eneea, Daşchievici Petru, Stan Gheorghe şi Popescu 
Constantin. Și la ei a năvălit într-o zi o echipă cu Titus Leonida, i-au bătut, şi apoi au fost duşi să 
asiste la bătăile din camera 1-corecţie. 


Pe 1 aprilie, Pătrăşcanu Nuti e adus la camera 2-corecţie, unde mai erau Balanişcu Chirică, 
Lungu Dumitru, Jianu Mihai, Străchinaru Constantin, Constantinescu Emil, Păvăloac, 
Bogdanovici Alexandru, Roşea Gheorghe, Puşcaşu Vasile, Ştaier Iosif, Fucs, Gherman Coriolan. 


La începutul lui aprilie, pleacă de la Piteşti ofiţerul Marina Ion (acelaşi care în 1955 era şeful 
securității din Făgăraş?). 


In aprilie, moare la camera 3 corecție Bogdanovici Alexandru (Şura), în urma întreruperii 
regimului antidi-zenteric de către Puşcaşu Vasile, şeful camerei. În cursul acestei luni nu se ştie 
unde dormea Țurcanu. Directorul dă ordin să nu se mai bată. 


Spre sfîrşitul lui aprilie (cam pe 18-19) au fost selecționați circa 110 studenţi trecuți prin 
demascări şi duşi pe secția spital, unde direcţia, din dispoziția inspectorului Nemeş Iosif, le pune 
la dispoziţie cărți marxiste, se fac discuţii, etc, la camerele 2,3 şi 4 spital. 


În mai, vin în inspecţie la Piteşti Iosif Nemeş şi Marin Constantinescu, în vederea trierii 
pentru şantiere a unor studenţi. Tot în mai vine în inspecţie directorul adjunct al penitenciarelor. 


Pe 25 mai, pleacă de la Piteşti la Canal cei care vor alcătui vestitele brigăzi 13 şi 14 de la 
Peninsula. 


Pe 31 mai sînt trimişi la Tg. Ocna cu duba circa 40 studenţi bolnavi de TBC, printre care: 
Bîrjovcanu Dumitru, Cordun Frederic, Munteanu Eugen, Pătrăşcanu Nuti, Străchinaru 
Constantin, Cărăuşu Adrian, Ionescu Virgil, lanolidc Ion, Gafencu Valeriu, Itu Nicolae ş.a. Dintte 
ei, 15 mor la Tg.Ocna. Aici acţiunea de reeducare e stimulată, în iulie-august, de inspectorul 
Nemeş Iosif şi de colonelul Sepeanu Theodor. Ea e condusă de: Munteanu Eugen, Badale Vasile, 
Pătrăşcanu Nuti, Bîrjoveanu Dumitru, Străchinaru Constantin, Iorga Pimen, Ionescu Radu, 
Gherlan Vasile, Georgescu Gheorghe, Formagiu Dumitru, Pop Gavrilă, Maniu Ion, Brînduş 
Vasile, Iftode Ghrorghe. Aceştia pregătesc o amplă acţiune de izolare şi se încearcă şantajul cu 
sistarea medicamentelor. 


Spre sfîrşitul lui mai - începutul lui iunie, sînt introduşi în secţia lăgărişti de la parter Samson 
Ion şi Ștefănescu Grigore (Gore), ambii avînd condamnare expirată, care le-au spus celor vreo 70 
de lăgărişti că au misiunea să organizeze acțiunea de reeducare. Se aplică izolarea: nimeni nu mai 
vorbeşte şi nu se mai mişcă, pentru a medita la „crimele" pe care urmau să le mărturisească. S-a 
constituit un comitet condus de Stănoiu Dumitru (Mitu), în jurul său avînd 3-4 teleormăneni. Pe 
23 iunie, Strungaru Dumitru cere să fie dus la Ţurcanu. La întoarcere, îi şopteşte lui Ionescu Paul 
că Turcanu ştie de tabăra de la Mănăstirea Cozancea. Pe 24 iunie, pe la 11 dimineaţa, e chemat la 
„judecată" Strungaru Dumitru şi trecut printre „furcile caudine". În intervalul dintre paturile 
suprapuse, au început să-l bată 10-15 colegi de cameră, înarmaţi cu bețe, bucăţi de scîndură, cozi 
de mătură. Dar, peste cîteva minute, intră prim-gardianul Mîndmţă şi citeşte numele a şase dintre 
ei care au fost puşi în libertate de inspectoratul regional de securitate Argeş: Strungaru Dumitru, 


Ionescu Paul, Popescu Nicolae, Paşaliu Iulian, Bulea Caius şi Puica. Demascările continuă. Alte 
cîteva nume de lăgărişti: Giosanu Nicolae, Popovici Tiberiu, Popescu Ghcorghe, Pascu Bădici, 
Averescu Viorel, Popa Mircea, Vlad Aurel, Păiş Teodor, Parpalac Gheorghe, Apostu Ion, Ionescu 
Radu, Veleşcu Petre, Ciubuclie Nacu, Jacotă Gheorghe, Brînzan, Struţeanu Ion, Coman, Stanislav, 
Manolescu Petre, Pop Aurel, Vlad Mircea (Ciotică), Pantazescu Ghcorghe, Țăruş (?), Mîndreanu 
(7). Aici moare de emfizem pulmonar avocatul Crăciunescu din Roman. Pe culoarul din mijloc, 
cei fugăriți erau loviți şi în cap, din paturile de sus, cu tocurile încălțărilor. 


Tot prin luna mai şi tot la parterul de pe coada T-ului au loc şi demascările frontieriştilor. 
Comitetul e condus de Griga Ion şi Andreev Andrei. Intre torturați, Banu Rădulescu. 


Pe 7 său 8 iunie soseşte primul lot de „piteşteni" (circa 90) la Gherla (cazaţi la camerele 102, 
103, 104) în frunte cu: Popa Alexandru, Livinschi Mihai, Puşcaşu Vasile, Bogos Constantin, 
Andronache Vasile, Zbranca Octavian, Negrilă Viorel. După cîteva zile mai sosesc: Nanu 
Silvestru, Popovici Cornel, Pintilie Sorin, Cerbu Ion, Voin loan, Popescu Gheorghe, Sîrbu Petre. 
Pînă la venirea studenţilor, acțiunea de reeducare la Gherla era condusă de Matei Alexandru, 
Grama Octavian şi Șerbănescu Cristian Paul, care rămîn în continuare, cooptînd şi pe Popa 
Alexandru din partea studenţilor. Pînă prin septembrie a fost o perioadă de relativă acalmie între 
studenți, ba chiar au existat şi discuţii contradictorii ale unora cu cei din conducerea „reeducării" 
(Popa Alexandru, Bogos Constantin ş.a.), acestora din urmă neacordîndu-li-se la început de către 
administrație (în conformitate cu pulsul din MAI) atenţia şi puterea cu care erau obişnuiţi la 
Piteşti. 


În iunie, la Piteşti, colonelul Sepeanu Theodor îi dă ordin lui Țurcanu Eugen să înceteze 
pentru o vreme bătăile (reluate în decembrie) şi să numească cîte un şef legionar reeducat, în 
camerele cu cei netrecuţi prin demascări, care să conducă activități legionare, dar care să-l 
informeze pe Ţurcanu. Aşa sînt folosiţi: Suciu Aurel, Juberian Constantin, Păvăloae Constantin, 
Dumitrescu Dan, Cojocaru Petre, Pop Cornel şi alţii. De asemenea, să introducă informatori care 
să nu se cunoască între ei că-s informatori şi să se lase impresia că în penitenciarul Piteşti s-a 
terminat cu demascările, pentru ca cei din camere să se manifeste în voie. 


Cam pe la sfîrşitul lui iulie, directorul Lazăr Tiberiu de la Gherla (ajuns mai tîrziu comandant 
la Peninsula) e înlocuit cu căpitanul Constantin Gheorghiu. Aici era ofițer politic sublocotenentul 
Sucegan Gh. In iulie, Marin Jianu, ministru adjunct la Interne şi colonelul Sepeanu Theodor 


inspectează Gherla. Ministrul le spune textual celor de la camera 107: „Veţi putea continua şi 
aici ceea ce aţi început la Piteşti”. 


Tot în iulie se formează comitetul de reeducare de la Tg. Ocna. 
Pe 25 iulie, la Gherla, sînt scoşi studenţi pentru munca de la bucătărie. 


La Piteşti, spre sfîrşitul verii, sînt mutate în camerele de la demisol noi grupuri, mai ales de la 
muncă silnică. Între ei sînt infiltraţi o serie de studenți trecuţi prin demascări. La camera 2, unde 
era Voinea Octavian, vine Virgil Bordeianu şi cere fiecăruia să-şi precizeze poziția; dar pleacă 
apoi cu un grup de vreo 40 de studenţi la Peninsula, alcătuind în brigada 3 a lui Dorneanu Ştefan 
un fel de comitet, cu Roşea Gheorghe, Holdevici Viaceslav şi alţii. În grupa de pedeapsă, pentru 
că n-a acceptat să fie delator, e trecut şi Şahan Eugen. 


În august-septembrie, la 4-spital sînt bătuţi un timp mai îndelungat: Sîrbu Ioniţă, Scutaru 
Mihai, Paragină Constantin, Marinescu Nicolae iar din octombrie Voinea Octavian. Torţionarii 
erau: Țurcanu Eugen, Mărtinuş Alexandru, Bordeianu Virgil, Stănescu Tudor, Leonida Titus, 
Zaharia Nicolae şi alţii. 


La sfîrşitul lui august are loc la Gherla inspecția colonelului Czeller. 
În septembrie inspectează Piteştiul, trecînd şi pe la 4-spital, colonelul Marin Constantinescu. 


Tot în septembrie încep demascările la Gherla în cele trei camere de la etajul III. Apoi se 
extind. Sînt schingiuiţi nu numai studenţi şi elevi, dar şi ţărani şi muncitori, în comitetele de 
cameră au fost: 


e la 96 (după septembrie), Puşcaşu Vasile, Murăreseu Vichente şi Romanescu Grigore. Aici 
sînt bătuţi, între alții, Finchceş Virgil şi Bologan Ion; 


e la 98, Puşcaşu Vasile şi Murăreseu Vichente (care apoi va conduce schingiuirile la 103). 
Aici sînt bătuţi, între alţii, Dumitru Vasile, Felea Simion, Potcoavă Ion, Ionescu Romeo, Stana 
Ion, Hakentzemer, Moatar Marti, Vandor Sabin, Dimciu Garofil; 


e la 99 („Camera morţii”), Stoian Ion, Romanescu Grigore, Buta Marcel, Gorgos Gheorghe, 
Simionovici Gheorghe, Bîrsan Florin, ajutaţi de Boeru Zoltan, Livinschi Mihai, Puşcaşu Vasile, 
Țurcanu Eugen, Murăreseu Vichente, Popescu Gheorghe. Aici au fost bătuţi Stoica Marc 
Aurelian, Maxim Virgil, Lupoaie Constantin, Neagu Dumitru, Ismana Constantin, Obreja Aurel, 
moş Piticaru, moş Bal, moş Rusu, bătrinul Dumitrescu şi fiul său Luca, Leşan Aurel, Ilca Vasile, 
Lutai Ignaţiu, Iscu Mihai, Babencu Teodor, Rusu Ilarie, Rusu Vasile, Rusu Florin, Teja 
Constantin, Zotu Vasile, Marghita Iosif, Soare Ion, Vasilache Anatolie, Coba Isidor, Herlea 
Adrian, Tincariu Mihai, Gheorghiţă Sabel, Paraschiv Ion, Tardel Temistocle, Vaiss Vintilă, Sarea 
Eugen, Abrudan Ion ş.a.; 


ela 101, Voin Ion, Popovici Cornel, Șindrilaru Aurel. Sînt bătuţi Tranca Pavel, Păduraru 
Nicolae, Andrei Gheorghe, Ionescu Constantin, Preotescu Ion şi alţii; 


e la 102, Puşcaşu Vasile (şef), Andronache Vasile, Iosif V. Iosif, Vatamanu Gavrilă, Popescu 
Gheorghe, iar apoi, după septembrie, Cerbu Ion, Voin Ion, Tâmpa Ion şi Popescu Gheorghe Aici 
au fost bătuţi Rodas Constantin, Seila Ion, Colibaba Artemie, Oprea Filip, Păcuraru Teodor, 
Botoacă Ion, Cristea Ion, Fulicea Alexandru, Furtos Vasile, Popescu Petre, Pestrea Vasile, Clăcaru 
Victor, Cotîrlă Pavel, Coadă Gheorghe, Popescu Gheorghe, Andronescu Florică, Ladaru Victor, 
Başotă Grigore ş.a.; 


e la 103, Livinschi Mihai, Negrilă Viorel, Luca Vasile, Ungureanu Dumitru şi Zbranca 
Octavian, iar apoi, după septembrie, Popescu Aristotel, Niţulescu Mihai, Vereşmortean Nichifor şi 
Lupescu Adrian. Au fost bătuţi, între alții: Moraru Vasile, Neagu Gheorghe, Socaci Teodor. 


La 101, 102 şi 103 au mai ajutat comitetele Iscu Mihai, Teodoru Valeriu, Marinescu Petre, 
Drăguţ Pavel, Aldea Marin, Voiculescu Ion, Ionescu Gheorghe, Munteanu Ovidiu, Creţu Ion, 
Climescu Dumitru ş.a. Au mai fost bătuți Dimciu Garofil, Drohobeţchi Atila, Grizincu Petre, 
Toban Ștefan, Piticar Alexandru, Pap Macovei, Dumitriu Luca, Tulicea Victor, Pangratc Ion. 


e la 104, Găburcac Traian, Ambruş Remus şi apoi Tîrnoveanu Mircea (şef), Livinschi Mihai, 
Popovici Cornel, Bărgăoanu Gheorghe, Păvăloae Vasile, Maxim Mihai, ajutaţi de Benca Andrei, 
Cicherschi Victor, Turcu Constantin, Opriş Gheorghe, Dumitreasa Daniel. Aici au fost bătuţi 
Balanovici Vasile, Vuşcan Aurel, Kişu Nieolae, Carpiuc Traian, Niţă Mihai, Obreja Octavian, 
Bozenovici Alexandru, Caravia Paul, Nicoară Virgil, Burtea Dumitru (C.?), Papken Keropian, 
Popescu Dumitru (Aurel?), Bourceanu Vasile, Cristescu Constantin, Brînzei Ilie, Mitrea Dumitru, 
Radovan Ion, Pillat Constantin şi alţii; 


e la 105, Unişor Constantin, Predescu Aurel, Nanu Silvestru şi Trifan Laurenţiu, apoi Nanu 
Silvestru, Popescu Nae şi Covaci Marin. Sînt bătuți: Angelescu Ion, Soare Ion şi Tudoreanu 
Aurel. 


e la 106, Laitin Dănilă şi Ionescu Gheorghe, apoi Pintilie Sorin; 


e la 107, Bejan Gheorghe (şef), Popescu Gheorghe, Blaga Gheorghe, Sîrbu Petre, Anteu 
Mircea, Stancu Ion, Aldea Marin, Zbranca Octavian. Aici mai erau Oprea Crăciun, Opriş 
Gheorghe, Melinte Cornel, Crispai Mihai, Popa Vaier, Popa loan. 


Tot la camera 107, în toamna anului 1951, au condus demascările la elevii despre care se 
credea că mai au lucruri ascunse, Zbranca Octavian, Nanu Silvestru, Lungu Mircea, Andronache 
Vasile. 


La Gherla au mai fost bătuţi în demascări Marinescu Petre, Pop Ion, Gheorghiu Gheorghe, 
Telea Simion, Biriş Ion, Măzăreanu Petre, Neagu Virgil, Gheric Gheorghe, Paraschiv Gheorghe, 
Ionescu Aristide, Meteescu Nicolae, Bănescu, Stuparu Laurenţiu, Socaci Traian, Stoica Vasile, 
Horăscu Nicolae, Preoşescu Ion, Neagu Viorel, Iorgu Nicolae, Timaru Mihai, Haic Zoltan, Țoţea 
Constantin, Sîrbu Nicolae, Ciuceanu Radu, Varan Sabin, Matei Alexandru, Dezmeri Jambon, 
Ismana Ion, Gabor Chirică, Chirculescu Gheorghe şi alții. 


Primii studenţi scoşi la lucru la Gherla: în echipa sanitară - Calinici Vladimir, Ungureanu 
Dumitru, Jianu Mihai, Găbureac Traian (apoi Jianu Mihai a fost înlocuit cu Popescu Aristotel); la 
atelierul de țesătură casnică, normator - Andronache Vasile; la atelierul de jucării - Unişor 
Constantin şi Hanu Constantin, apoi Merişca Constantin; la atelierul de nasturi, normator - 
Covaci Marin; la atelierul de vopsitorie, şef de atelier - Lungu Mircea; la şantierul pentru reparat 
zidul penitenciarului în exterior - Andronache Vasile, Vatamanu Gavril; pe şantierul de construcţii 
- Barbă Constantin, Leviţchi Mihai, Sandu Mihai, Popescu C. Gheorghe, Laitin Dănilă; la 
tîmplărie, normator -Zbranca Octavian; la atelierul de cizmărie - Nanu Silvestru; la bucătărie - 
Branca Alecu, Mare Alecu, Niculescu Gheorghe (Bobita), Soare Ion, Iosif V. Iosif şi Pintilie 
Sorin; la magazia de materiale - Păvăloae Vasile; frizeri -Livinschi Mihai, apoi Melinte Cornel; 
plantoane -Bărgăoanu Gheorghe, Livinschi Mihai, Melinte Cornel, Vlad Ion, Puşcaşu Vasile, 
Popovici Cornel; normator-şef -Bogos Constantin. 


Mai tîrziu, primeau lunar pachete, scrisori şi medicamente: Popa Alexandru, Șerbănescu 
Cristian Paul, Ionescu Constantin, Livinschi Mihai şi Neculai, cu aprobare de la sublocotenentul 
Sucegan Gheorghe. Grama Octavian, Șerbănescu Cristian Paul şi Ionescu Constantin, din vechiul 
comitet de reeducare, aveau voie să umble liber în tot penitenciarul. Lui Șerbănescu Cristian Paul 
i s-a redus pedeapsa şi a fost eliberat, apoi a fost însă anchetat la Interne şi condamnat la moarte. 
Lui Bogos Constantin i s-a aplicat „condiționalul”. 


La Tg. Ocna, pe 26 septembrie, Ionescu Virgil încearcă să se sinucidă, se face zarvă mare şi 
acțiunea de izolare e sistată de conducerea penitenciarului. Pe 2 octombrie vine şi Securitatea şi 
afirmă că la Piteşti s-a greşit. Pe 23 octombrie, după eliberarea lui Munteanu Eugen, e cooptat în 
loc Străchinaru Constantin, iar Pătrăşcanu Nuti ia conducerea reeducării (pînă în septembrie 
1951); Badale Vasile e secretar. 


La Gherla, pînă pe 15 octombrie, conducătorul formal al demascărilor era Matei Alexandru; 
între 


15 octombrie 1950 - 1 ianuarie 1951, conducerea o are Grama Octavian, iar adjunct c Popa 
Alexandru. 


[25 octombrie - procesul Paragină, al rezistenţei din M-ții Vrancei] 
[4 noiembrie - publicarea Declaraţiei Europene a Drepturilor Omului] 
În decembrie, pleacă de la Piteşti la Capul Midia vreo 30-40, mai ales lăgărişti. 


Pe 5 decembrie, încep demascările la Piteşti cu munca silnică, în cele trei camere de la 
demisol, acţiune pentru care Țurcanu primeşte dispoziții amănunțite de la locotenentul Mircea 
Mihai şi sublocotenentul lagăru Marin şi care durează ca tortură neîntreruptă circa patru luni. 
Astfel: 


La camera 1, comitetul de demascare era compus din Mărtinuş Alexandru (şef), Stănescu 
Tudor, Blejescu Alexandru (Blăgcescu Valentin) şi Mărculescu Constantin (Vasile ?), sprijiniți de 
Dumitrescu Dan, Crăciunescu Mircea, Oprişan Costachc, Costăchescu Cornel, Gorbatii 
Gheorghe, Iliescu Mihai. Aici au fost canoniţi Dumitrescu Florian, Ioniță Nicolae, Reus 
Gheorghe, Chivulescu Nicolae, Munteanu Alexandru, Gherasim Ion, Vasiliu Constantin, Pătraşcu 
Vasilc, Mateescu Dinu, Gheorghiţă Viorel, Dănilă Mihai, Păunescu Ion, Hoinic Dragoş, Godea 
Ion, Purcărca Nicolae, Scutaru Ion, Bărcuţeanu Moise, Nedelcu Nicolae, Ncamţu Ilic, Arapu 
Petre, Paragină Constantin, Anagnoste Stere, Muntean Ion, Ispas Dumitru (Tică), Mosora, 
Andronic, Vasiliu Gabricl, Ghica Sandu (?). 


La camera 2 a condus demascarea Leonida Titus, sprijinit de Pop Cornel şi Comşa Ieronim, 
mai tîrziu, Dănilă Mihai, Blejescu Alexandru şi Mărculescu Constantin; ultimul I-a înlocuit pe 
Leonida Titus, la sfîrşitul perioadei de demascare. Ca şi în celelalte camere, unii dintre cei care au 
fost aduşi în vară aici trecuseră deja prin demascări şi fuseseră infiltraţi ca informatori: Eşeanu 
Nicolae, Muntean Ion, Oprişan Costache, Popescu Nelu, Mihut Gheorghe, Negrescu Fag, Tetler 
Alexandru. Au fost schingiuiți: Condurache Emil, Lungeanu Virgil, Scutaru Ion, Macovei Mircea, 
Ignătescu Vasile, Şestac Silviu, Sîngeap Ştefan, Huţuleac Ion, Păunescu Ion (Daia), Ghica Sandu, 
Cucoli Gheorghe, Baruţia Liviu, Bucur Constantin, Dumitrescu Dan, Voinea Octavian, 
Chirculescu Gheorghe, Brânzei Emilian (?), Cojocaru Nicolae, Creţulescu Nicolae, Comănici Ion, 
Lazăr Andrei, Binder, Zgârcea Constantin, Ionescu Nicolae, Bârsan Mircea (?), Dănilă Ion., 
Arapu Petre, Purcărea Nae, Hoinic Dragoş, Vasiliu Constantin, Chivulescu Nicolae (Puiu), 
Andreescu Voicu, Crăciunescu Mircea, Gheorghiţă Viorel (?), Anagoste Stere, Suciu Silviu, 
Munteanu Alexandru (?). 


La camera 3, conduc demascările Juberian Constantin (şef la început), Zaharia Nicolae (şef), 
Păvăloae Constantin şi Măgirescu Eugen, apoi Gheorghieş Dumitru şi Pop Cornel (transferați de 
la camera 2). Aici au fost torturați Pintilie Ion, Gheorghiu Gelu, Bordeianu Dumitru, Tudose 


Petru, Dinescu, Popa Neculai, Andrişan Gheorghe, Popescu Paul, Huţuleac Ion, Mitan Virgil, 
Sântimbreanu Ion, Proistorescu (Proispopescu) Romică, Eneea, Drăgoescu Vlad, Ionescu, 
Nedelcu Nicolae Ristel (Aristide), Grigoraş Ion, Sârbu Ioniță, Berza Eugen, Ungureanu Vasile, 
Petrovan Miron, Drătănescu, Vişoianu Aurel, Cornea, Comănici Ion, Negrescu Fag, Tufeanu 
Mihai, Olteanu Gheorghe, Dumitrescu (?), Bandu Paul, Creţulescu Mihai, Moroianu Vasile, 
Pandurescu Aurel, Maxim Vasile, Cojocaru Petre, Clocotici Ion, Bârsan Mircea, Lucinescu Dan 
ş.a. 


Tot pe 6 decembrie încep demascările celor de la temniță grea, duşi la parter încă din 
primăvară, în cele trei camere. Astfel, la camera 1, au condus, la început, Ludu Alexandru Sever 
şi Iliescu Mihai, apoi Mătase Gheorghe şi Diaca Dan. Au pătimit aici Miculescu Alexandru, 
Rogobete Gheorghe, Feneşan Mircea, Teodoru Valeriu, Porcină Ion, Şuşman Teodor şi alții. La 
camera 2 conduce la început Caziuc Gheorghe, apoi Coifan Virgil, sprijinit de Mătase Gheorghe, 
Tomuţă Octavian, Diaca Dan. Sînt supuşi la suplicii Balanişcu Chirică, Scutaru Mihai, 
Dumitrescu Marin, Cracă Marin, Mandinescu Sergiu, Şufaru Gheorghe, Calciu Gheorghe, Braga 
Roman, Turcu Constantin, Pop Romulus, Băcilă Adrian, Dobre, Sântimbreanu Ion, Brânzei 
Emilian (?) ş.a. La camera 3 au condus demascarea Gemeniuc Constantin, Sipoş, Ludu Alexandru 
Sever şi Drăgoescu Vlad, ajutaţi efectiv de o serie de studenţi ieşeni. Sînt schingiuiţi Limberea 
Paul (care va muri acum), Fuică Ion, Paragină Constantin, Biserică Ion, Vaman Constantin şi alții. 


În decembrie sînt transferați de la Tîrgşor la Gherla 65 de elevi, mai ales dintre cei care 
refuzaseră reeducarea. „Demascarea" lor va fi condusă la camera 99 de Stoian Ion, Puşcaşu 
Vasile, Livinschi Mihai şi Popescu Gheorghe. 


În cursul anului 1950 şi la Jilava s-au găsit cîteva cozi de topor, care au început un soi de 
„reeducare". Astfel, Reck şi Ardeleanu, foşti comunişti, condamnaţi după 23 august 1944 de către 
tovarăşii lor pentru trădare, aveau la dispoziţie o baracă, vizavi de secţia I, unde aduceau deţinuţi 
cu sacul în cap, îi băteau şi le cereau să devină informatorii administraţiei. Cei doi vor ajunge 
apoi la Gherla, unul din ei era şef la tîmplărie. 


[HCM 1154/1950 stabilea măsura de deportare sau internare în domiciliu obligatoriu a 
oricărei persoane care prin opiniile sau faptele sale dăuna construirii socialismului. ] 


1951 


La Gherla, după 1 ianuarie, Popa Alexandru e numit responsabil la etajul III, Grama Octavian 
la etajul I şi parter, Ionescu P. Constantin la etajul II, iar Bogos Constantin la ateliere. Tot în 
ianuarie, în urma inspecției colonelului Czeller, cei cu condamnări peste 10 ani sînt trecuţi în ca- 
rantină. 


Prin ianuarie-februarie se desfăşura la Piteşti ancheta privitoare la gardianul Georgescu 
Alexandru, condamnat apoi la 4 ani pentru favorizare. 


La Tg. Ocna, pe 7 februarie, sublocotenentul Şleam Augustin hotărăşte reintroducerea izolării 
şi a demascărilor, dar fără bătaie. 


La Peninsula (Canal), în brigada 13, a lui Bogdănescu Ion, echipa de bătăuşi era formată din 
Bogdănescu Ion, brigadier, Roşeanu Ștefan, pontator, Lupaşcu Ion, Petre Paul, Petrica Ion, Stancu 
Ion, Ţăranu Ilie, Bela Petre, Roşea Petre, Bala Andrei, Codreanu Augustin, Tonciulescu 


Constantin, Maiorescu Radu, Gebac Leonard, Măruţă Gheorghe şi alții. La bătăile organizate în 
brigăzile 13-14 de la Peninsula participau şi studenţii, numiţi între timp brigadieri şi pontatori, 
Sobolevschi Maximilian, Sofrone Constantin, Enăchescu Simion (brigadier la 14 şi apoi la 21 B), 
Voineanu Octavian, Lie Pompiliu, Lupaşcu Ion, Roşea Gheorghe, Roşeanu Ştefan, Petrică Ion, 
Prisăcaru Adrian, Burculeţ Viorel, Ţăranu Ilie, Soroiu Gheorghe, Griga Ion, Tudose Tudor, 
Gherman Coriolan, Ştaer Iosif, Fucs şi alții. Majoritatea celor bătuţi erau răpiți noaptea din alte 
barăci, sub pretextul că-s chemaţi la administrație, iar în timpul bătăilor geamurile erau camuflate 
cu pături şi, pentru a acoperi țipetele, unii cîntau la acordeoane şi la alte instrumente. 


La Piteşti, în februarie, conduc demascările, la 4-spital: Juberian Constantin, Stănescu Tudor, 
Gorbatîi Gheorghe şi Blejescu Alexandru. Sînt bătuţi: Fîntînă Constantin, Ciurescu Vaier, Buracu 
Nicolae, Obreja Octavian, Munteanu Alexandru, Suciu Aurel, Blaga, Burchi, Rodas Constantin, 
Oarcea Vasile, Vintilescu Constantin şi alții. 


În perioada decembrie 1950 - martie 1951, sînt torturați mai mult, la Piteşti, Păunescu Ion, 
Reus Gheorghe, Chivulescu Nicolae Puiu, Ghica Alexandru, Condurache Emil, Dumitrescu 
Florian, Dumitrescu Dan, Proistorescu Romulus, Ionescu N. Nicolae, Pintilie Ion, Fotin Mihai, 
Dumitrescu Marin, Curăscu Ion, Oprişan Costache, Gheorghiu Gelu, Sîntimbreanu Ion şi alții. 
Turcanu purta acum şubă şi pislari din dotarea gardienilor; cu şubă va umbla şi la Gherla. 


În martie, li se comunică celor de la Gherla că nu mai e voie să se bată. Tot în martie pleacă 
de la Gherla la Canal Grama Octavian (la cererea lui) şi Botez Octavian. Grama Octavian ajunge 
prim-brigadier la Peninsula. 


Prin martie, e trimis un grup de la Piteşti pentru a extinde demascările şi la închisoarea 
Ocnele Mari. Printre ei, Ştefănescu Grigore (Gore), Samson Ion, Gemeniuc Constantin, 
Vlădoianu Liviu (primii doi conduseseră la Piteşti demascările în secţia lăgărişti de la parter). Li 
se pun la dispoziţie trei camere(10, 11, 12). Cei care urmau să fie bătuţi erau introduşi în camera 
10; printre ei se aflau Taflan Vasile, Maier Nicolae, Gînscă Eugen, Ţuţea Petre, Hanu Vasile, 
Caranica Gula, Papanace Atanase, Matusu Nicolae. Dar mai erau expuşi: Mihail Manoilescu, 
Ghiţă Pop, Solomon şi alţii. Toţi aceştia, în frunte cu Petre "Ţuţea, au ameninţat cu sinuciderea în 
masă dacă nu încetează schingiuirile. La camera 12 se bătea, iar cei trecuți prin demascări erau 
mutaţi în camera 11, de unde erau readuşi unii la 12, cum s-a întîmplat cu Versescu Ștefan, preot 
Adam Andrei (după ce fuseseră bătuți la 11 pînă înnebuniseră), Rotea Ilie, Papanace Tănase 
(bătuţi şi ei grav). Versescu Ştefan a încercat să se sinucidă. Pe 8 aprilie e adus la camera 12 şi 
Virgil Mateiaş, care e torturat şase luni. Au fost aduşi să asiste la bătaia lui, Ilie Rotea, Fănică 
Versescu, inginer Corbu, Andrei Adam, Ilie Boia, Tănase Papanace şi alții. Torţionarii erau 
răsplătiți cu friptură, fructe, țigări. 


În primăvară erau în infirmeria de la Piteşti, în urma schingiuirilor, Popa Neculai, Chivulescu 
Nicolae Puiu, Luca Cornel, Milea Benone, Mărculescu Constantin, Baruţia Liviu, Clipcea 
Neculai, Pop Romulus, Ghiuriţă Eneea. Acum decedează aici, imediat după internare, Limberea 
Paul şi Balanişcu Chirică. 


Tot în primăvară, Piteştiul e inspectat de Nicolski, care răcneşte la sanitar că nu trebuie să 
strice medicamentele pe bandiți, pentru că aceştia merită „împuşcaţi câte cinci la un glonț". În 
această perioadă, grupuri de manifestanți au fost aduşi să strige în preajma închisorii: „Cei ce zac 
în închisori aceia sînt trădători. Moarte lor! Moarte lor!" 


Prin aprilie, la Piteşti, Ţurcanu dădea indicaţii să se bată, dar fără să se lase urme, iar prin mai 
a dat ordin să nu se mai bată (ca dispoziţie a administraţiei; vezi mai jos cazul Simionescu). El 
cerea metode noi pentru a-i determina pe studenţi să-şi facă demascarea. 


La Tg. Ocna, pe 1 mai, Dimitrov Eugen a fost ameninţat de către cei din comitetul de 
demascări, el a spart geamul, iar de la celelalte celule s-a strigat tare să vină Securitatea, ceea ce 
s-a auzit în oraş şi a dat peste cap „reeducarea" de aici. 


Pe 5 mai e trimis la Peninsula doctorul Ion Simionescu, fost subsecretar de stat în Ministerul 
Sănătății şi fost preşedinte al „Blocului generației naționaliste de la 1922". Torturat în brigada lui 
Bogdănescu Ion, nemaiputînd suporta supliciile, s-a îndreptat spre cordonul de pază de la 
„cărămidăria" Mamaia şi a fost împuşcat. Ştirea a fost transmisă la Radio Londra şi a avut un larg 
ecou, cu consecinţe deosebite. După aceasta, Țurcanu primeşte dispoziţie să înceteze violențele. 


În mai, la Piteşti, are loc o percheziţie generală, în prezenţa colonelului Czeller, după care toți 
sînt repartizaţi în alte camere, avînd comitete, dar nu se mai bate, se duc discuţii, sînt scoşi în 
curte la soare. Țurcanu adună, tot în luna mai, pe toți membrii comitetelor de cameră (circa 40- 
50) şi sînt puşi să semneze un memoriu conceput de el, Gheorghieş Dumitru, Mărtinuş 
Alexandru, Juberian Constantin, Leonida Titus şi Stănescu Tudor, prin care se solicită aprobarea 
Ministerului de Interne de a se extinde experiența de la Piteşti în toate închisorile, memoriu care a 
fost înaintat ministerului prin ofiţerul politic. 


În mai-iunie, la 4-spital, are loc reeducarea ideologică, cu predare, studiu, lectură (un fel de 
„şcoală de cadre", zice Pop Cornel), cu lozinci pe pereţi, şezători, cîntece, poezii, articole la 
gazeta de perete şi altele. Participă: Țurcanu Eugen, Mărtinuş Alexandru, Gheorghieş Dumitru, 
Mătase Gheorghe, Stănescu Tudor, Leonida Titus, Păvăloae Constantin, Măgirescu Eugen, 
Mărculescu Constantin, Blejescu Alexandru, Drăgoescu Vlad, Calciu Gheorghe, Mandinescu 
Sergiu, Comănici Ion, Borza Nicolae, Pop Cornel, Iliescu Mihai, Gorbatii Gheorghe şi alții. 
Directorul Dumitrescu Alexandru a venit de două ori pe acolo. 


[In vară au loc masive arestări ale ţăranilor care se opun măsurilor de constringere la 
colectivizare. ] 


Pe 15 iunie, 5 din cei 28 de elevi transferați disciplinar de la Tîrgşor la Jilava pe 5 martie 
1950 sînt expediaţi la Gherla pentru a fi introduşi în „demascări”. 


Pe 24-26 iunie pleacă de la Gherla la Canal un lot de 100 deţinuţi, dintre care 8 studenți (între 
ei, Popovici Cornel, Voin Ion, Cerbu Ion, Sebeşan Emil, Jianu Mihai). 


Cam tot acum pleacă de la Piteşti la Peninsula 40 de studenți, repartizați prin diferite brigăzi. 
La 4-spital continuă reeducarea fără violență. După un coşmar, cu urlete prin somn, Țurcanu le 
declară celor mai de încredere: „Orice ar fi, înapoi nu mai putem da!" Deoarece acţiunea 
„transpirase" peste graniță, Ministerul de Interne nu-i mai dădea girul total pentru acțiunile 
violente. 


Pe 26 august se eliberează de la Gherla Puşcaşu Vasile. 


Inainte de desfiinţarea penitenciarului Piteşti ca închisoare pentru studenți, a apărut prin 
fiecare cameră colonelul Czeller însoțit de Țurcanu şi le-a spus că demascările 


Nu vor înceta niciodată şi că cei din Piteşti vor face demascarea tuturor „bandiţilor” din 
R.P.R. 


Pe 30 august, grupul bătăuşilor veniţi de la Piteşti e retras de la Ocnele Mari. Dar reeducarea 
continuă acolo prin presiuni, conduse de locotenentul politic Aramă (restricţii, mizerii, amestecul 
cu dreptul comun). 


Tot pe 30 august ajung la Gherla de la Piteşti, în două loturi, ultimii studenţi, în frunte cu 
Țurcanu. 


La începutul lui septembrie, Bogdănescu pleacă de la Peninsula. Pe 4 septembrie sînt 
transferați la Poarta Albă şi, apoi, disciplinar, la Aiud, Sobolevschi Maximilian şi Prisăcaru 
Adrian. Dar bătăile continuă la Peninsula pînă la 15 noiembrie, conduse de Lupaşcu Ion şi Cioară 
Alexandru. Tot acum mai sînt ridicați de la Peninsula, pentru anchetă, şi duşi la Jilava: Grama 
Octavian, Gherman Coriolan, Sofrone Constantin, Cojocaru Ion (prim-brigadier) şi Laitin Dănilă. 
Apoi, Voin Ion, Cerbu Ion, Popovici Cornel. 


Tot în septembrie, la Gherla, încetează demascările şi începe, cu venirea lui Țurcanu, acţiunea 
de „diversiune şi reeducare", condusă de Țurcanu, Popa Alexandru, Bărgăoanu Gheorghe şi 
Ionescu P. Constantin. Popa Alexandru 1-a scos pe Țurcanu Eugen ca normator tehnic. (O 
comisie tehnică a MAI îl numeşte pe Tomuţă Octavian şeful biroului tehnic). Totuşi în toamna 
anului 1951, sînt torturați la Gherla, în camera 99 („Camera morţii"), 97 („Camera nebunilor") şi 
98 („Camera chinezească"), Timaru Mihai, Anghel Avram, Soare loan, Măgirescu Nicolae, 
Petrică Duduţa, Amitroaei Mihai, Constantin loan, Teja Constantin, Herlea Adrian, Gheorghiţă 
Viorel, Munteanu Florin, Caravia Paul, Popescu Traian (Maca), Maxim Virgil, Mîndru, Ciuceanu 
Radu, Parizianu Gioga, Zotu Vasile, Attila, Amariei, Țoia, Sasu Nonu, Obreja Aurel, Lupoaie 
Constantin ş.a. Țurcanu declara la Gherla: „Mă, eu vă omor pe toți şi nimeni nu-mi face nimic!" 


Pe 25 noiembrie au fost scoşi în curte la Gherla toți deținuții, cînd directorul Goiciu, cu toată 
suita, declară reeducarea ca acțiune de masă. Au vorbit: Țurcanu, Popa Alexandru, Bărgăoanu 
Gheorghe şi Panduru Dumitru. Dacă luăm de bună afirmaţia lui Voinea Octavian (Masacrarea 
studenţimii române, p. 103), Goiciu face acum o aluzie transparentă la adresa studenţilor, 
anticipînd procesul: „Unii dintre voi au căzut victime şi au fost torturați. Să ştiţi că acest lucru se 
datorează domnişorilor voştri care ne-au dus în eroare. Măsurile luate împotriva voastră se 
datorează minciunilor scornite de dînşii”. 


Pe 19 decembrie sînt scoşi din camerele lor Țurcanu Eugen, Popa Alexandru, Popescu 
Gheorghe, Stoian Ion, Bărgăoanu Gheorghe şi Murărescu Vichente. Țurcanu Eugen şi Popa 
Alexandru discută cu Livinschi Mihai, Mărtinuş Alexandru şi lonescu Constantin, hotărîndu-se ca 
acțiunea să fie continuată de aceştia, sub conducerea lui Ionescu Constantin. Li se face 
percheziție, cumpără alimente şi țigări de la cantină, iar Țurcanu Eugen iese la raport la 
sublocotenentul Avădanei Constantin şi discută jumătate de oră, ceea ce nu i s-a mai aprobat şi lui 
Popa Alexandru. Pe 26 decembrie au ajuns la Jilava, unde au stat pînă pe 15 ianuarie 1952, în 
camera de izolare. Ţurcanu Eugen şi Popa Alexandru au fost certați tot timpul, iar într-o zi 
Țurcanu a vrut să-l bată pe Popa. în urma plecării lor de la Gherla, Bogos Constantin discută cu 
Zbranca Octavian despre faptul că posturile de radio Ankara şi Londra au transmis ştirea că 
deţinuţii studenți de la Piteşti, Gherla şi Canal se bat între ei, bătaie organizată de regim. 


[în 1951 au fost deportate în Bărăgan peste zece mii de familii.] 


1952 


Pe 1 ianuarie încetează demascările la Gherla. Tot în ianuarie, administrația aprobă, ceea ce-i 
spusese la plecare Țurcanu Eugen lui Ionescu Constantin, ca în locul său şi al lui Popa Alexandru 
să fie numiţi în biroul tehnic Mărtinuş Alexandru şi Juberian Constantin. Juberian Constantin e 
numit responsabil al biroului organizatoric din ateliere. Sublocotenentul Avădanei Constantin 
interzice studenților să mai culeagă material informativ. 


Tot în ianuarie, Popa Alexandru este pentru prima oară anchetat la Jilava pentru activitatea de 
reeducare de la Gherla. 


La începutul lui martie mai sînt ridicaţi de la Gherla pentru cercetări Mărtinuş Alexandru şi 
Livinschi Mihai. De atunci şi pînă în mai conduc reeducarea Juberian Constantin şi Bogos 
Constantin. 


în aprilie se reîntoarce de la ancheta M.A.I. Bărgăoanu Gheorghe, iar în mai, Mărtinuş 
Alexandru. 


în aprilie sînt anchetați, ca martori ai acuzării, Gabor Chirică (la Dej), Teja Constantin şi 
Chirculescu Gheorghe (la Bucureşti), iar în aprilie-mai, tot la Bucureşti: Matei N. Alexandru, 
Obreja I. Aurel, Pangrate Ion, Maxim Virgil şi Stoica Marc Aureliu. 


Pe 10 mai sînt duşi de la Peninsula la Jilava, pentru anchetă, Voin Ion, Cerbu Ion, Popovici 
Cornel. Cerbu Ion îl întîlneşte la Jilava, la camera 7, pe Țurcanu Eugen, care-i spune că a fost 
anchetat două luni la Interne (martie şi aprilie?) şi e convins că vor primi condamnări mari. La 
camera 10 găsesc pe Grama Octavian. 


[26-27 mai - înlăturarea din conducerea de partid şi de stat a Anei Pauker, a lui Vasile Luca 
şi Teohari Georgescu] 


În octombrie, Pătrăşcanu Nuti era la Aiud. 

[În 1952 au fost deportate în Bărăgan peste 3 000 de familii, au primit domiciliu obligatoriu 
peste 9 000 de persoane si s-a înscenat procesul „sabotorilor de la Canal”. In 1951-1952 au fost 
arestați 22 008 chiaburi. ] 

1953 

[5 februarie - moare la Sighet Iuliu Maniu. ] 


[5 martie - Moartea lui Stalin] 


Pe 13 martie e arestat ofițerul Sucegan Gheorghe de la Gherla, pe 15 martie, colonelul 
Sepeanu Theodor din MAI, iar pe 28 martie, ofițerul Avădanei Constantin de la Gherla. 


Între mai 1952 - mai 1953 conduc acţiunea de reeducare de la Gherla Juberian Constantin şi 
Mărtinuş Alexandru, iar apoi, pînă în iulie 1953, o conduce doar Juberian Constantin, deci în mai 
e luat din nou de la Gherla Mărtinuş Alexandru, iar în iulie, Juberian Constantin, care îl lasă în 
locul său pe Reck Ștefan. în locul lui Livinschi Mihai, materialul informativ este adunat de Calciu 


Gheorghe, însărcinat de Biroul inspecții (Țurcanu îl pusese pe Calciu Gheorghe la cantina 
penitenciarului). 


Pe 1 iunie sînt luați din Gherla, pentru anchetă, Voinea Octavian şi Zbranca Octavian, iar de 
la Aiud, Cobilaş Nicolae. 


[6 iunie -14 deţinuţi politici evadează de la mina 


În iunie, sînt anchetați la Rm. Sărat, ca martori ai acuzării, Popescu Gheorghe, Varan Sabin, 
Paraschiv Gheorghe, Pillat Constantin. 


Pe 12 iulie e arestat căpitanul Dumitrescu Alexandru, directorul de la Piteşti. 

Pe 18 iulie se întrerup lucrările la Canal. 

[2-14 august -Al IV-lea Festival Mondial al Tineretului şi Studenților] 

Pe 1 septembrie e arestat doctorul Bărbos Viorel de la Gherla. 

între aprilie şi noiembrie sînt anchetați, la Ploieşti -Popa Alexandru, Puşcaşu Vasile, Păvăloae 
Vasile, Livinschi Mihai, Stoian Ion, Romanescu Grigore, Popescu Aristotel, Pop Cornel, 
Dumitrescu Dan, Juberian Constantin, Voin Ion; la Rm. Sărat - Voinea Octavian, Pop Cornel, 
Cobilaş Nicolae, Zbranca Octavian, Popovici Cornel, Voin Ion, Cerbu Ion, Popescu Gheorghe, 
Şerbănescu Cristian Paul. La anchete li se spune cum trebuie să declare (în esență, că a fost 
acțiune legionară, de compromitere şi înşelare a regimului, ordonată de Horia Sima), erau apoi 
chestionați să se convingă că nu se abat şi, la nevoie, erau constrînşi, torturați. Toate declaraţiile 


erau scrise de anchetatori şi numai semnate de anchetati. 


[In octombrie are loc procesul ultimului lot de paraşutişti pentru rezistenţa din munţi, proces 
încheiat cu 13 execuţii.] 


În decembrie, se sistează lucrul în atelierele de la Gherla. 
1954 


În acest an, la toate închisorile, s-au pus obloane de jaluzele la geamuri. La Baia Sprie şi la 
Poarta Albă au loc greve ale deţinuţilor politici. 


Pe 31 ianuarie, Juberian Constantin încearcă să se sinucidă la ancheta M.A.I. 
În primăvară e dus la M.A.I. pentru anchetă Calciu Gheorghe. 
[6-13 aprilie - Procesul lui Lucrețiu Pătrăşcanu. Executarea are loc pe 16/17 aprilie. ] 


În perioada martie-august e anchetat din nou, la Ploieşti, Țurcanu Eugen. în aprilie e anchetat 
la Ploieşti, ca martor al acuzării, Jianu Mihai, iar în august e confruntat cu Țurcanu. 


[16-17 iunie - Revolta anticomunistă în Berlinul de Est, înăbușită de armata sovietică. ] 


În iulie e luat la cercetări, de la Gherla, Ionescu P. Constantin şi e anchetat, la Ploiești, 
doctorul Bărbos Viorel de la Gherla. 


Rechizitoriul în procesul Ţurcanu e redactat pe 20 septembrie. Dezbaterile procesului au loc 
între 25-27 octombrie, cu uşile închise. Au fost audiaţi 40 de martori, din care 22 pe 25 
octombrie. între asistenții din sală, toţi securiști, erau şi directorii de penitenciare; între ei şi 
colonelul 


Gheorghiu de la Gherla. Se amînă pronunțarea sentinţei pentru 1 noiembrie, apoi pentru 6 
noiembrie şi se dă pronunţarea pe 10 noiembrie 1954. Astfel, prin sentinţa nr. 32, sînt condamnați 
la moarte cei 22 inculpați în procesul Ţurcanu: Țurcanu Eugen, Popa Alexandru, Puşcaşu Vasile, 
Păvăloae Vasile, Livinschi Mihai, Stoian Ion, Romanescu Grigore, Voinea Octavian, Popescu 
Aristotel, Pătrăşcanu Nuti, Pop Cornel, Sobolevschi Maximilian, Dumitrescu Dan, Juberian 
Constantin, Popovici Cornel, Voin Ion, Cerbu Ion, Popescu Gheorghe, Șerbănescu Cristian Paul, 
Ionescu Constantin, Zbranca Octavian şi Cobilaş Nicolae. 


Pe 17 decembrie (deci după 37 de zile) sînt executaţi 16 dintre ei. Execuţia are loc la Jilava, 
la ora 23, legaţi la ochi şi de stîlpii de execuţie, cu spatele la grupa de execuție. Rămîn 
neexecutați deocamdată sase: Popa Alexandru, Puşcaşu Vasile, Voinea Octavian, Popescu 
Aristotel, Pătrăşcanu Nuti şi Dumitrescu Dan. Se motivează că aceştia „au fost necesari la 
judecarea altor procese". 


La Piteşti au murit, în urma torturilor, Niţă Cornel, Gavrilescu Eugen, Pintilie Ion, Poenaru 
Mihai, Bogdanovici Alexandru, Balanişcu Chirică, Cantemir (Gheorghe sau Vasile?), Limberea 
Paul, Turtureanu Ion, losub Mihai, Mărgărint (?), Bucur Mircea (?), Sandovici Nicolae (7). S-au 
sinucis: Şerban Gheorghe, Vătăşoiu Gheorghe şi Grigoraş Ion. Şerban Gheorghe şi-a tăiat venele, 
a fost salvat, dar, ca şi Vătăşoiu, s-a aruncat apoi în golul scărilor cînd au fost scoşi la baie. 
Nedelcu Nicolae Ristel, Şoltuz Laurenţiu, Pintilie Ion şi Stoica Marc Aureliu înnebunesc 
(Nedelcu şi-a revenit ulterior, iar Pintilie a decedat în urma bătăilor). Au încercat să se sinucidă 
Eşeanu Nicolae, Gheorghiu Gelu, Andrişan Gheorghe şi alţii. Un student a înghițit un ac şi, fiind 
convins că astfel va muri, le-a aruncat în faţă torționarilor tot disprețul său. Pandurescu Aurel s-a 
năpustit cu capul în hîrdăul de arpacaş fierbinte, dar n-a reuşit nici el să-şi pună capăt zilelor. 


La Gherla au murit în demascări circa 15 deţinuţi, dintre care: Cristea Ion (torturat la camera 
102), Dîmbu Vasile (la 103), Dimciu Garofil (Caranfil)(torturat la 98 şi 101), Dumitru Vasile 
(Andrei ?) (la 98), Popescu Petre (la 103), Radovan Alexandru (Dumitru?) (torturat la 106), Dincă 
Ion (la 101), Tîmpa Ion (la 102), Belecciu Constantin, Taban Ştefan, Munteanu, Năstase, 
Hortolman Ion, Pană, Razenkrantz. S-au sinucis trei şi au înnebunit patru (între care Băucescu 
Alexandru, Meteescu Nicolae, Bănescu). Lui Caravia Paul i-au fost fracturate două coaste. Au 
încercat să se sinucidă, tăindu-şi venele de la mîini, Potra Octavian, Munteanu Ovidiu, Ciuceanu 
Radu iar Pangrate Ion tăindu-se la gît. 


În total, la Piteşti şi Gherla au fost ucişi peste 30, iar torturați, circa 800 la Piteşti, cîteva sute 
la Gherla, 70 de la Tîrgşor, zeci la Peninsula, 20-30 la Ocnele Mari, 7-8 la Braşov, 5-6 la 
Tg.Ocna. Peste o sută au rămas cu infirmităţi grave. 


1955 


Pe 22 iunie (deci după şapte luni şi ceva de la pronunţarea sentinţei de condamnare la moarte) 
a fost executat singur, la Jilava, Puşcaşu Vasile. 


Tot în anul 1955, Mârtinuş Alexandru era dat decedat (?) iar despre Prisăcaru Adrian se spune 
că a fost executat dintr-o eroare (?) 


1957 


Pe 16 aprilie se dă sentința în procesul ofițerilor arestaţi cu patru ani în urmă şi judecați (deşi 
dispoziţiile veneau mai de sus) pentru reeducarea de la Piteşti şi Gherla: colonelul Sepeanu 
Theodor, 8 ani muncă silnică; căpitanul Dumitrescu Alexandru, 7 ani muncă silnică; 
sublocotenentul Sucegan Gheorghe, 7 ani muncă silnică; sublocotenentul Avădanei Constantin, 6 
ani muncă silnică şi doctorul Bărbosu Viorel, 5 ani temniță grea. Dar atît declarațiile lor la 
anchetă cît şi soarta lor de deţinuţi nu sînt pînă în prezent cunoscute. Se ştie însă că Sepeanu 
Theodor a fost pus în libertate pe 13 nov. 1957, prin decretul nr. 534/1957. 


În alt proces (?) a fost condamnat şi generalul Dulgheru (Dulberger) iar mai apoi grațiat. în 
1964 era director în cadrul întreprinderii de Canal şi Apă Bucureşti. 


În vara lui 1957 se judecă al II-lea proces, cu deţinuţi, al „reeducării" de la Piteşti-Gherla, 
procesul lui Vică Negulescu sau procesul Calciu (care a stat în anchetă trei ani). Acuzaţi: 
Negulescu Valeriu (Vică), Oprişan Constantin, Calciu Gheorghe, Iosif V. Iosif, Popa Aurel, 
Hoinic Dragoş, Caziuc Gheorghe şi Bordeianu Virgil. Martori ai acuzării (condamnaţi la moarte 
în procesul Țurcanu): Voinea Octavian, Popa Alexandru, Pătrăşcanu Nuti, Popescu Aristotel, 
Dumitrescu Dan. Calciu Gheorghe arată în proces adevărul: demascările au fost inițiate de 
Nicolski, Czeller şi cei din spatele lor, iar toți cei implicaţi în cele două procese au fost siliți să 
susțină că ordinul de autodistrugere ar fi venit de la comandanții legionari. Sentința 


Condamnă la moarte pe Negulescu Vică, Bordeianu Virgil şi Caziuc Gheorghe şi la muncă 
silnică pe viaţă sau la 25 ani pe ceilalți. Dar Vică Negulescu n-a avut nici o legătură cu 
demascările (ca şi Cobilaş Nicolae din procesul Țurcanu). 


Pe 11 octombrie se comută pedepsele cu moartea în muncă silnică pe viaţă la următorii din 
lotul Țurcanu: Popa Alexandru, Voinea Octavian, Pătrăşcanu Nuti, Dumitrescu Dan. Popescu 
Aristotel refuză să facă recurs, dar pe 29 octombrie îi face avocatul cerere de comutare a 
pedepsei. 


Mor în Casimcă la Jilava, dintre cei cinci de mai înainte, Popescu Aristotel, Dumitrescu Dan 
şi Pătrăşcanu Nuti. Tot aici mor Oprişan Constantin şi Negulescu Valeriu. Mai sînt supuşi 
procesului de exterminare, lentă dar sigură, fără să aibă vreo legătură cu demascările (ca şi Vică 
Negulescu), Nicolae Petraşcu, Paul Grimalschi şi Marcel Petrişor. Voinea Octavian şi Popa 
Alexandru se eliberează în 1964. 


Torturile propriu-zise, din partea administraţiei, au fost practicate în închisorile româneşti 
pînă prin 1956-1958. Pe 14 iulie 1958 are loc răscoala a 5 mii deţinuţi politici la Gherla. 


1962-1964 


Între 1962-1964 se defăşoară la Aiud (dar şi la Botoşani, Rm. Sărat, Oradea etc.) reeducarea 
fără violenţă, însă prin constrîngeri, condusă de directorul închisorii, colonelul Crăciun. Presiunea 
se făcea prin izolarea la Zarcă şi prin şantajul că eliberarea e condiționată de reeducare. Aceasta 
consta în renegarea trecutului şi în denigrarea ideilor legionare, a foştilor conducători şi a lui 
Dumnezeu. Deci o reeducare formală, dar publică, în cadrul penitenciarului. Autocritica se făcea 


în scris, se citea şi era comentată de cei de faţă. De această lepădare, „autodemascare", era 
condiționată eliberarea fiecăruia, conducerea ştiind că rezistenţa majorității deţinuţilor era 
epuizată de presiunile continue, de suferinţele lor fizice şi morale de-a lungul a circa 15-22 de ani 
de temniţă. Se deschid cluburi unde sînt aduşi să asiste zeci şi sute de condamnaţi. Conduc în- 
văţătorii deţinuţi Ion Mureşan, Costică Damian şi Bobordea, Tache Savin, Nicolae Grigorescu şi 
alţii, care acuză mişcarea legionară şi laudă partidul şi guvernul comunist. O serie de deținuți se 
opun, dar sînt izolaţi în celule de pedeapsă şi în Zarcă: Virgil Mateiaş, Alecu Ghica, Ionică, Ştefan 
Dinescu, Teodor Socariciu, Nicolae Biriş, Nicolae Popa şi alţii. Apoi au asistat o vreme la 
discuţiile din club: Radu Mironovici, preot Dumitrescu-Borşa, losif Costea, Radu Budişteanu, 
Victor Biriş, Ilie Nicolescu, Alecu Ghica, Petre Ţuţea, Tache Savin, Nistor Chioreanu ş. a. Biriş, 
Savin, Costea şi alţii acceptă reeducarea. Pe 3 octombrie 1962 se eliberează primul lot de deţinuţi. 
Au fost apoi grațiați Radu Gyr, Nichifor Crainic, preot Dumitrescu-Borşa, Victor Vojen, Victor 
Biriş, Ion Costea. Celor rămaşi li se citeşte la club din „Scînteia" şi mai ales articole ale 
deţinuţilor eliberaţi, scrise pentru străinătate. în toamna anului 1963 pleacă un lot. La cluburi li se 
aduc filme de propagandă şi ziare. Pe 30 decembrie 1963 apare decretul de grațiere, prin care 
libertatea este condiţionată de reeducare. Cu excepţia celor vreo sută din Zarcă, cu regim de 
exterminare, toți ceilalți deţinuţi au fost încadraţi în cluburi de reeducare. Au fost constrînşi să-şi 
facă „autoprezentarea" şi Nicolae Petraşcu, Ilie Nicolescu, Nistor Chioreanu. 


La Jilava, unde a fost adus şi tot lotul de la Rm. Sărat, funcţiona un comitet de reeducare 
format din deţinuţi, avînd ca preşedinte pe Nicolae Penescu (fost secretar general al P.N.Ţ. şi 
ministru de interne) iar ca secretar al comitetului pe Dan Cernovodeanu. Reeducarea consta şi aici 
în lecturi (cărţi, ziare, reviste), filme şi denigrarea, în scris, a partidelor cărora aparținuseră. Din 
partea oficialităților conduce discuţii cu ei şi le ţine prelegeri de socialism colonelul Natalicu, 
secondat de doi ofiţeri politici. 


[15-25 aprilie 1964 - „Declaraţia din aprilie”, privind poziția P.C.R. în problemele mişcării 
comuniste şi muncitoreşti internaţionale] 


Pe 16 aprilie 1964 apare decretul de grațiere generală. La sfîrşitul lui iulie 1964, toţi deținuții 
politici sînt puşi în libertate. 


CÎTEVA CONCLUZII 


E onest să recunoaştem că o cercetare teoretică savantă a fenomenului - lucrare temerară - ne 
depăşeşte, iar cei care nu l-au cunoscut pe propria piele, oricît de mari analişti ar fi, riscă mereu, 
cum s-a văzut, să divagheze. 


Experimentul Piteşti a fost aproape unic în lume şi ţine de istoria tragică a românilor în ultima 
jumătate de veac. A fost unic prin metodele de constrîngere (violență maximă, martiriu, tortură 
neîntreruptă) care au dus la transformarea oamenilor în monştri (procesul tragic al uciderii 
personalității şi al mutilării sufleteşti cînd unele victime ajung călăi). Fenomenul rămîne uluitor şi 
inexplicabil, ca o ecuaţie foarte abstractă, nu numai pentru restul deţinuţilor politici, dar la drept 
vorbind chiar şi pentru victime. 


Dacă „somnul rațiunii naşte monştri", ce altceva ar putea să producă utopiile? Dacă ideea 
reeducării delincvenţilor prin ei înşişi, susținută de sovieticul Makarenco, rămîne o vorbă în vînt 
pentru „reeducaţii” de la Piteşti, stranie apare asemănarea cu metodele chinezeşti, aplicate în 
aceeşi perioadă cu „demascările" de la Piteşti. Rămîne o enigmă cine a născocit reţeta, dar, se ştie, 
cultivarea monstruosului, a tenebrelor şi a desconsiderării omului aparțin spiritualităţii asiatice. 


Reţeta a fost aplicată la noi cu supradoze extranocive de către creierele diabolice ale unor 
indivizi, în majoritate alogeni, calificați la Moscova şi cocoțaţi în fruntea Securității române de 
atunci. 


Ei şi-au găsit şi instrumentul dorit în persoana lui Eugen Ţurcanu, pe care apoi l-au 
sacrificat, fără scrupule. Permanenta manieră comunistă de a rezolva problemele mai 
delicate prin dispoziţii verbale şi cu mîna altora, deci fără urme concrete privind 
inițiatorii şi-a spus şi aici cuvîntul. Ţurcanu recunoaşte însă în declarațiile sale că a avut 
„legături confidenţiale" cu superiori din M.A.I., ca inspectorul Nemeş, colonelul Sepeanu 
şi alţii. Nemeş Iosif condusese serviciul inspecții al M.A.I. cînd au început violențele la 
Piteşti, iar în perioada mai 1950-mail951 serviciul a fost preluat de la Nemeş de către 
colonelul Sepeanu Theodor. Superiorul lui Sepeanu, adjunctul M.A.I., Pintilie Gheorghe, 
a cunoscut şi aprobat demascările, dînd chiar indicaţia „să nu se aleagă metodele, ci 
numai scopul să fie realizat". E fără îndoială că acțiunea a fost aprobată la cel mai înalt 
nivel, în CC. al P.M.R., dar secretul originar trebuia păstrat şi aşa cred că trebuie înțeleasă 
ŞI „sinuciderea" de prin 1952, într-un cimitir, a colonelului Czeller, care dirija toate 
mişcările deţinuţilor din închisori, dar şi „condamnarea" lui Dulgheru, poate şi 
îndepărtarea mai tîr-zie a lui Nicolski. 


De altfel, la şedinţa Biroului Politic al CC. al PM.R. din 3-5 şi 12 apr. 1956, Miron 
Constantinescu arată limpede că a aflat de la Gheorghe Gheorghiu-Dej despre faptul că acesta ştia 
de „schingiuirile care au avut loc în închisori" în anii 1950-1952. „Conducerea Ministerului de 
Interne a avut legătură (în Biroul Politic - n.n.) pe tov. Gheorghiu-Dej". „Tov. Gheorghiu-Dej nu a 
atras colectivul Biroului Politic în controlul activităţii Ministerului Afacerilor Interne. Aproape 
toți miniştrii au fost chemaţi pe rînd la raport la Biroul Politic (...), dar nu-mi amintesc ca 
vreodată să se fi analizat în Biroul Politic activitatea generală a Ministerului de Interne". „Nu are 
nici un rost să ascundem lucrurile, pentru că cu timpul ele tot apar". Înseamnă, concluzionăm noi, 
ori că Dej (şi compania) recunoştea în Securitatea condusă de Pantiuşa Bodnarenco, alias Pintilie, 
un organ decizional independent în fond de partid şi procuratură (cam cum a şi fost în acei «ani), 
subordonat mai degrabă KGB-ului, ori că a fost de acord cu schingiuirile, ori şi una şi alta. 


Tot scenariul a fost minuţios elaborat de sus, încă din vara anului 1948 cînd a fost hotărît 
Piteştiul ca închisoare de executare a pedepsei pentru studenți. Aşa cum s-a mai remarcat, 
penitenciarul acesta a fost ales, pentru sinistrul experiment, fiind aşezat în afara oraşului, de unde 
nici un țipăt nu s-ar fi putut auzi în exterior. 


În esenţă, cum se desfăşurau „demascările"? Un grup de novici era introdus într-o cameră, 
unde găseau alţi studenți, care îi primeau camaradereşte şi... îi trăgeau, mai mult sau mai puţin, de 
limbă. După o zi sau mai multe zile, la un semnal al lui Țurcanu sau al unuia dintre adjuncţii săi, 
cei care le arătaseră prietenie noilor veniți, adepţi ai reeducării de la Suceava dar şi foste victime 
din serii anterioare, săreau pur şi simplu asupra celor care le acordaseră pînă atunci încredere. 
Erau dotați de administraţie cu bețe, ciomege, curele etc. (dar şi cu călimări, condeie, hîrtie). 


Şocul era produs de surpriza inimaginabilă şi victimele rămîneau psihologic blocate. Era deci 
o acțiune violentă şi organizată, declanşată tot de deţinuţi, printre care prieteni de încredere şi 
foşti şefi. Aceştia ascultau acum orbeşte de Ţurcanu şi discipolii săi. Se proceda la o izolare 
completă a fiecăruia, ziua şi noaptea. Urmau bătăile la pielea goală, întins pe masă sau alergînd în 
jurul camerei. Cine îşi începea „demascarea", dînd în scris date şi nume nedeclarate la ancheta 
oficială, ca stimulent, era lăsat să stea la orizontală, ca să-şi poată aminti „mai bine" de alte 


lucruri ascunse. Pentru fiecare devenea clar că totul se face cu încuviințarea sau chiar din ordinul 
conducerii, de vreme ce toţi gardienii dispăreau sau se distrau privind prin găurile din vopseaua 
de la geamul uşii. Adesea se delectau şi ofiţerul politic şi directorul. Asistai astfel zi şi noapte la 
schingiuirea fiecăruia, ceea ce psihologic e într-un fel mai greu de suportat decît propria ta bătaie, 
aşteptînd bineînțeles să-ți vină şi ţie din nou rîndul. 


Era de-ajuns să-ți dea fiecare numai cîte un pumn! La Siguranță aveai un singur anchetator, 
maximum doi. Te puteau plesni din cel mult două părți. Dar să sară 20-30 de oameni dintr-o dată 
pe tine!... Şi cine? Tocmai camarazii tăi de suferință şi de idei, care n-o făceau pentru că asta le 
era meseria şi trebuia să le meargă salariul, ci o făceau cu osîrdie, ca să-l convingă pe Țurcanu şi 
să se convingă unul pe altul că o fac cu ură, din convingere, cu hotărîrea de „a termina cu 
trecutul”. 


Şi, cum s-a spus, la anchetele polițienești, după bătaie, te trimiteau în celulă, unde ceilalți te 
mai reconfortau. 


Spaima care îi făcea să declare apărea nu numai pentru că bătăile se desfăşurau în fața ochilor 
tăi. Nu numai pentru că fiecare se gîndea că un prieten ar fi putut declara înaintea ta o anumită 
chestiune despre tine şi atunci Țurcanu te stîlcea mai întîi în bătaie, pe motivul că ai vrut să 
ascunzi, şi erai condamnat să reiei demascarea de la capăt. Dar spaima creştea poate, mai ales, 
pentru alt motiv: într-o anchetă obişnuită a Securităţii, dacă ai rezistat, reuşind să treci sub tăcere 
anumite lucruri timp de o săptămînă, timp de o lună - aşa rămînea, iar tu ai scăpat, căci ancheta nu 
durează mai mult. Or, aici, era limpede că starea aceasta, torturile se vor menţine nu luni de zile ci 
ani în şir, pînă-şi termină fiecare pedeapsa, dar mai ales pînă cînd fiecare spune tot ce are ascuns. 
Calculul acesta şi nervii care nu le puteau rezista la infinit îi făcea pînă la urmă pe toţi să cedeze. 


Se luau de asemenea toate măsurile ca să nu te poţi sinucide şi orice gest care contravenea 
regimului strict, fixat de torționari, trebuia demascat de vecini, iar dacă n-o făceau erau zdrobiţi în 
bătăi şi aceştia. 


În cameră se creau diverse categorii şi fiecare categorie avea regimul ei special. Cei în care 
Țurcanu n-avea nici un fel de încredere, chiar dacă mai declaraseră şi ei cîte ceva, chiar dacă nu 
erau bătuți prea des, ca să nu se deprindă cu bătaia, erau în schimb chinuiti în fel şi chip şi izolați, 
ca nişte ciumați, de rest. Dar nici la extrema cealaltă situaţia nu era prea grozavă, căci atmosfera 
era de suspiciune permanentă şi generală, iar Țurcanu n-avea încredere deplină nici în cei mai 
apropiaţi şi mai zeloşi „colaboratori", pe care, datorită noilor informaţii, se întîmpla să-i demaşte 
iarăşi şi să-i ia din nou la bătaie. După cum, cu siguranță, nici se-curiştii locali nu aveau încredere 
deplină în Ţurcanu, după cum nici alții, mai de sus, nu aveau încredere în aceştia şi aşa mai 
departe... pînă la Dej şi pînă la Stalin. Un imperiu al suspiciuni, al delatorilor, al urii! 


Dacă cineva raporta, administraţia nu lua nici o măsură, în schimb respectivul era torturat 
groaznic pentru că a îndrăznit să raporteze. Pentru asigurarea conspirativităţii, toţi erau amenințați 
cu moartea dacă vor spune cuiva, fie şi în viitor, ce li s-a întîmplat. 


Tot timpul se acţiona nu numai în camera 4-spital, ci în mai multe locuri, concomitent, de 
către adjuncţii lui Țurcanu, care îi raportau totul. Iar sanitarul Cioltan lucra mînă în mînă cu ei. 


După ce criterii şi în ce ordine îşi alcătuia Turcanu „seriile"? Unii memorialişti susțin că cei 
mai „grei" au fost „trecuţi" prin demascări în primele serii, alții, dimpotrivă, că au fost lăsaţi 
pentru ultimele. Nici una din afirmaţii nu corespunde de fapt realității. Cert este că a fost necesar, 


pentru "Țurcanu, să forţeze de la început, pentru influenţa ulterioară asupra foştilor subalterni, 
dărîmarea fizică şi morală a unor şefi influenţi ca Oprişan Costache, Pătrâşcanu Nuti, Pop Cornel, 
Bogdanovici Alexandru, Balanişcu Chiriacă etc. Cu ultimii doi n-a mai apucat să finalizeze 
acțiunea, ei au murit în timpul „demascărilor”. Cîteva lucruri sînt sigure şi logice: trebuiau să-şi 
facă demascarea, în primul rînd, cei cu condamnări mai mici (mai ales din secţiile corecțional, 
lăgărişti, frontierişti) pentru a putea fi trimişi la Canal. Acesta e, credem, motivul principal pentru 
care majoritatea celor de la muncă silnică şi temniţă grea a fost lăsată la urmă; însă bineînțeles că 
şi pentru acumularea de experienţă a torționarilor şi perfecționarea metodelor. Dar seriile nu 
puteau şi nu trebuiau să fie omogene. Pentru reuşita fiecărei acțiuni, o serie" trebuia să cuprindă 
studenţi de toate „calibrele", ca rezistență şi ca prestigiu. în plus, era inclus de urgenţă cel 
implicat în chestiuni mai grave, despre care „vorbise" cineva dintr-o serie anterioară (cum s-a 
întîmplat cu Niţă Cornel). De asemenea, loturile sosite de curînd au fost imediat introduse în 
demascări, (cazul timişorenilor şi clujenilor, în decembrie 1949 etc). 


Evoluţia fenomenului înregistrează o îmbogățire treptată a mijloacelor de tortură, explicabilă 
prin amplificarea stării de alienare a torționarilor, a sadismului lor, dar şi prin încercarea de a 
diminua procentul de cazuri mortale, care puteau crea probleme autorităților. 


Mutatis mutandis, Ţurcanu îşi dădea aerele unui personaj istoric şi ale unui fel de strateg 
„militar"” şi politic. Aşa cum bolşevismul visase la „revoluţia mondială", el şi cei care-l dirijau 
plănuiseră extinderea acțiunii de la Piteşti în toate penitenciarele. Dar, neputîndu-se păstra 
secretul acțiunii şi al mijloacelor, lucrurile răsuflînd şi dincolo de granițele ţării, conducerea 
Ministerului de Interne a trebuit să ia măsuri. în vara lui 1951, Țurcanu era deja preocupat, 
teoretic, de diminuarea schingiuirilor fizice şi a cazurilor mortale şi de inventarea altor mijloace 
(„diversiunea"), intensificînd metoda şocurilor psihologice, care grăbea şi procesul 
„demascărilor". 


Dar, prin octombrie-noiembrie 1951, după ce toţi studenții rămaşi la Piteşti, în frunte cu 
Turcanu, sînt transferați, cum se ştie, la Gherla (probabil pentru ca să dispară orice urmă a 
Piteştiului ca centru de „reeducare", în eventualitatea unei descinderi din partea unor organisme 
internaţionale), se înregistrează o reînviere a terorii şi se bătea adesea, cum s-a spus, numai de 
dragul de a bate. „Mă, eu vă omor pe toți şi nimeni nu-mi face nimic!", amenința el acum, dînd de 
fapt în vileag, dacă mai era nevoie, că lucrurile erau dirijate foarte de sus. Acum şi nu numai 
acum, noaptea, Țurcanu visa urît, avea coşmaruri şi urla prin somn. Odată, treaz fiind, spuse chiar 
celor din jur, divulgîndu-şi involuntar temeri lăuntrice: „Orice ar fi, înapoi nu mai putem da..." Nu 
erau desigur mustrări de conştiinţă, ci consecința unor discuţii din cadrul Ministerului de Interne 
(poate chiar al CC), de care el nu era total străin şi care-l contrariau, pentru că se contura şi 
posibilitatea sacrificării sale. 


Astfel, după o perioadă de creştere în intensitate a violenţelor şi de extindere a fenomenului şi 
în alte închisori prin „export" de torţionari de la Piteşti, urmează una de descreştere, pentru ca în 
toamna lui 1951 să se intensifice teroarea, dar numai la Gherla. Mai concret, în intervalul 
noiembrie 1949 - aprilie 1950: teroare; aprilie - decembrie 1950: o relativă acalmie; decembrie 
1950 - februarie 1951: teroare; februarie - mai 1951: un descrescendo al demascărilor; mai - 
septembrie 1951: pauză; septembrie -decembrie 1951: teroare intensă. 


Faptul că în cursul anilor 1950 - 1951 dispoziţiile de la minister sînt cînd să se bată, cînd să 
înceteze bătăile, cînd iar să înceapă, dovedeşte totuşi contradicţiile care existau în minister (poate 
şi în CC.) privitoare la „demascări". 


Dar perioadele de acalmie nu reprezentau numai stopări temporare ordonate de sus, ci 
constituiau şi un interval necesar pentru culegerea de informaţii despre cei care urmau să intre în 
„demascări". Aceştia erau acum antrenați în manifestări legionare de către agenții lui Ţurcanu 
(chiar şi în cazurile cînd nu fuseseră legionari), pentru ca, odată începute demascările, să nu mai 
poată nega, să primească de la început şocul care-i va prăbuşi. 


Paradoxal e că, în timp ce în septembrie 1951, de la Peninsula (Canal) unii torționari sînt 
transferați disciplinar la Aiud (Bogdănescu Ion, Sobolevschi Maximilian, Prisăcaru Adrian), iar 
alții sînt duşi la Jilava pentru anchetă în legătură cu demascările de la Piteşti şi Gherla (Grama 
Octavian, Gherman Corolian, Sofrone Constantin, Cojocaru Ion, Laitin Dănilă, apoi Voin Ion, 
Cerbu Ion, Popovici Cornel) - în aceeaşi perioadă (septembrie - decembrie 1951), prin 
transferarea şi a lui Ţurcanu cu ai lui de la Piteşti la Gherla, creşte teroarea la Gherla. Acum apar 
aici, botezate aşa de către victime, Camera morţii, Camera nebunilor, Camera chinezească. 
Creşterea terorii se explică, ce-i drept, şi prin rivalitatea Țurcanu Eugen - Popa Alexandru, ei 
întrecîndu-se să facă demonstraţii de fidelitate regimului. Dar de ce au fost lăsați să continue, de 
vreme ce începuse deja anchetarea? înseamnă că nu era „copt" procesul, cei din minister voiau să 
se mai acumuleze fărădelegi, să apară mai multe crime, ca să-i poată condamna pe mai mulţi la 
moarte. Aşa cum s-a mai spus, vinovaţii reali de cele întîmplate la Piteşti şi în alte locuri de 
detenţie sînt, în primul rînd, cei din conducerea Securităţii care au iniţiat „demascările" şi, în al 
doilea rînd, cei care au constituit primele unelte, fără să primească o palmă. Dar în nici un caz nu- 
i putem pune alături pe cei care, torturați, au devenit ei înşişi torționari, ca de pildă Aligo 
Popescu, un om de o mare puritate morală în libertate, devenit un robot, înnebunit de spaime, sau 
Cornel Pop, care a rezistat unor torturi incredibile, pînă la un punct, cînd s-a prăbuşit brusc. Şi 
alţii ca ei, ajunşi în fața plutonului de execuţie. 


Pentru a circumscrie vina lui Ţurcanu, ne întrebăm, uneori, dacă nu era el, Securitatea n-ar fi 
găsit oare un alt student care să facă la Piteşti ce a făcut el? în principiu, ar fi găsit. Personal însă 
consider că nu s-ar mai fi descoperit un al doilea care să facă ce a făcut Ţurcanu, pentru că el a 
fost . un caz unic, fenomenal, de patologie mintală şi de aici şi gradul său de culpabilitate. S-ar 
putea obiecta: dar Popa Alexandru, Livinschi Mihai, Puşcaşu Vasile şi ceilalți coechipieri, cum au 
acționat, la Gherla, fără Țurcanu, ori Bogdănescu Ion şi acoliţii săi la Canal? Cred că aceştia, ca şi 
ceilalți „adjuncţi”, odată mişcat tăvălugul din loc, au continuat violenţa în virtutea alienării şi a 
fricii, a oportunismului (avantaje pentru prezentul de atunci şi mai ales iluzii pentru viitor) şi a 
impulsului iniţial pentru terorizare, imprimat de Țurcanu. Fără Țurcanu, ei n-ar fi procedat, îmi 
închipui, chiar aşa cum au procedat. Mai mult, socot, ca şi Octavian Tomuţă, că „fără tenacitatea 
diabolică a lui Țurcanu, care era să fie linşat în două rînduri, totul s-ar fi prăbuşit". 


Gradul de implicare a fiecăruia a depins de o serie întreagă de factori: mai întîi, condițiile 
diferite, norocoase sau nenorocoase, oferite de... soartă. De exemplu, unii n-au stat mult timp într- 
un loc, alţii au trebuit să fie internaţi de urgenţă, altora nu [i s-a cerut să tragă măcar o palmă în 
ceilalți, dar, dacă ar fi fost obligaţi, ar fi făcut-o. Implicarea a mai depins şi de vulnerabilitatea 
psiho-somatică, de rezistenta interioară, îmbinată însă cu diplomaţia (abilitatea) şi flexibilitatea 
fiecăruia; de impresia de sinceritate pe care o asigura (prin demascări şi participare); de interesul 
sau dezinteresul (cazul „guguşticilor”) pe care ţi-l purta Ţurcanu sau, respectiv, adjunctul său, şi 
asta mai cu seamă în funcţie de culoarea politică, legionarii fiind în prim plan (ca directivă 
primită, dar şi din cauza majorităţii şi rezistenţei lor, iar Țurcanu avînd acum posibilitatea să se 
răzbune pentru distrugerea carierei sale politice); de funcția avută, pentru a putea influenţa asupra 
celorlalți; de disponibilitatea de a participa „activ" la acţiunile violente (aici s-au remarcat mai 
ales cei care dispuneau de forță fizică) sau măcar de a nu crea probleme; de şiretenia cu care te 
puteai cîteodată strecura printre evenimente; de bagajul de date nedeclarate la ancheta dinainte de 


condamnare şi de gravitatea lor, de gradul de oportunism, deci de gradul de labilitate a carac- 
terului; de intransigenţa rezistenţei la teroare, care adesea sfirşea brusc, spectaculos, prin cedarea 
totală (cazul tipic al lui Pop Cornel); de firea mai fricoasă sau mai curajoasă a fiecăruia în faţa 
agresiunii fizice în genere; de obişnuinţa sau neobişnuinţa cu bătaia; de instinctul puterii şi cel de 
conservare; de sadism; de protecția de care totuşi au mai putut beneficia cîțiva din partea unuia 
sau altuia din comitetul de cameră (mai ales unde lipsea Țurcanu) etc, etc. Oricum, în această 
arenă a nebuniei colective, care a fost Piteştiul, fiecare a fost proiectat pe o anumită treaptă a 
infernului dantesc. în jos, se putea lesne aluneca, invers, era mult mai greu de evoluat. 


Pe frontispiciul închisorii Piteşti era scris: „Pentru duşmanii poporului nu există nici milă, 
nici îndurare”. 


Piteştiul a fost o insulă a terorii absolute. Supliciile „reeducatorilor” erau infernale, conform 
dispoziţiilor minuţioase date de ofiţerii politici lui Țurcanu, dar pe care unii schingiuitori le-au 
amplificat şi diversificat. Astfel: 


Te obligau să mănînci pîinea din trei înghiţituri sau, dimpotrivă, să stai cu pîinea în gură zile 
întregi; să mănînci stînd într-un picior; să guiţi ca porcii şi să mănînci din „treucă" mîncarea 
fierbinte, cu mîinile la spate, deci fără ajutorul lor; pe burtă sau în genunchi, aplecat deasupra ga- 
melei, ți se dădea cîte o lovitură scurtă cu bocancul, arzîndu-ți fața cu arpacaşul fierbinte şi 
mozolindu-te; ţi se adăugau cantităţi exagerate de sare în mîncare (metoda Grama), după care, 


timp de cîteva zile, nu ţi se dădea apă, apoi îţi dădeau apă cu foarte multă sare în ea. 


În afară de faptul că organismul era extrem de slăbit, după luni şi ani de înfometare, 
torționarii inventau poziţiile cele mai chinuitoare: să intri şi să ieşi de sub prici, la „şerpărie", în 
zece secunde, dar ore în şir, la comandă; să stai în şezut nemișcat, pe scîndură priciului, cu 
privirea fixată la degetul mare de la picioare sau cu mîinile întinse la vîrful picioarelor, cîte 16 ore 
pe zi, timp de cîteva săptămîni, ceea ce-ţi crea o stare demenţială, ajungînd să mişti intenționat 
cîte un deget, ca ei să te lovească iar tu să profiți pentru a-ţi schimba cît de cît poziția (metoda 
Neculai Popa); să faci sute de genuflexiuni, fandări, culcări, tumbe pe ciment, sărituri ca broasca; 
să stai cîte o săptămînă într-un picior, cu ochii la bec sau cu mîinile în sus, supravegheat de 
plantoane; să stai în picioare, cu mîinile în sus şi bagaj în spate, cîte două zile şi două nopţi; să fii 
pus să te îmbraci cu tot ce ai şi apoi să ţi se lege, de mîini şi în spate, bagaje şi greutăţi de 20-40 
kg, timp de 4-5 ore, pînă leşinai; să freci mozaicul ore întregi, pînă la epuizare, înaintînd ca 
broasca, fără să-l atingi cu genunchii sau să freci pe jos în timp ce alții te călăreau; să sali ca 
mingea şi să mergi în patru labe pînă la tinetă; să ți se acorde la WC doar 20 secunde de om; să ţi 
se interzică să dormi noaptea sau să te trezească brusc din somn, la mici intervale de timp; să te 
trîntească de la înălțime pe mozaic; să te asfixieze cu pătura în cap sau să te culci pe burtă şi 5-10 
oameni să se tot urce unul peste altul deasupra ta, pînă cînd simțeai că eşti strivit şi să te acopere 
cu pătura ca să te sufoci; să stai într-un picior pe hîrdău, cu mîinile în sus, cîte 24 de ore, pînă 
cînd cădeai leşinat; să stai cîteva nopţi cu picioarele în sus, uitîndu-te la bec. 


Bătăile erau şi ele înfiorătoare: te băteau la palme pînă se învineţeau; te puneau să te baţi unul 
cu altul; se urcau şi jucau cu picioarele pe tine, te loveau cu bocancii sau cu ciomege, în cap şi în 
coaste; te dezbrăcau complet, după care erai obligat să alergi printre „furcile caudine", adică, 
torționarii aşezaţi pe margini, în cerc, te loveau unde nimereau, cu bețe şi curele, pînă ce cădeai 
jos în nesimţire sau, în altă variantă, te învîrteai în jurul unei cozi de mătură, în timp ce ei te 
loveau (metoda Romanescu); te „crucificau", adică, urcat dezbrăcat pe o masă, cu şervet sau 
ciorap în gură, erai ţinut de mîini şi de picioare şi bătut peste spate, fese şi la tălpi de către doi 
dintre ei, care, se schimbau cînd oboseau, cu alţii doi, aşezaţi de o parte şi de alta a mesei, cu 


nuiele, bețe, pari, picioare de la caprele priciurilor, cozi de mătură, bucăţi de scîndură, cabluri, 
curele împletite, vînă de bou. După bătaia la tălpi, te puneau să joci pe cîrpe ude, pentru ca tălpile 
să se mai dezumfle şi să poată continua bătaia. După ce te tocau pe tot corpul pînă cădeai în ne- 
simtire, erai înfăşurat în cearşafuri ude şi urma bătaia pe răni deschise, peste plăgile mai vechi. 


Erau provocate cu predilecție durerile violente: te obligau să te baţi cap în cap cu altul sau să 
te izbeşti singur cu capul de pereți, pînă se umfla capul; îţi fracturau coastele; te băteau la vîrful 
degetelor şi la fluierele picioarelor; te loveau cu vîrful pantofului în ficat (lovitura Diaca); te 
strîngeau de gît şi jucau cu genunchii pe pieptul tău (metoda Țurcanu) sau te sugrumau, legat la 
ochi, dar şi de mîini şi picioare; îți strîngeau mîinile cu uşa; îți scoteau dinţii şi măselele cu 
pumnii sau cu bocancul (metoda Țurcanu); îţi smulgeau mustăţile; îți smulgeau părul din cap cu 
ajutorul unui nasture prins de o aţă; îţi striveau pe rînd fiecare falangă a degetelor de la mîini şi de 
la picioare cu un cleşte de lemn, îţi ardeau cu ţigara părţi ale corpului, mai ales fesele. 


Era înjosită, batjocorită demnitatea umană: erai vopsit pe faţă cu pastă de dinţi sau cremă de 
ghete, ţi se punea un colac de WC în gât şi erai obligat să reciți poezii de autobaţjocorire; dacă 
aveai deranjat stomacul, cînd stăteai pe tinetă, erai admonestat că eşti un nesimțţit, că ai stricat 
aerul; te obligau să lingi closetul; erai ținut forțat („botezat") cu capul în hîrdăul cu urină şi 
excremente, pînă la sufocare; erai pus să te tragi cu altul de organele genitale sau unul din ei îți 
băga în gură penisul său; dacă te scăpai pe tine în timpul bătăii, erai obligat să-ţi mănînci fecalele 
şi să lingi izmenele murdărite sau să mănînci fecalele altuia din propria-ţi gamelă pentru mîncare, 
fără să ţi se permită apoi s-o speli; erai constrîns să te săruţi reciproc, cu alţii în fund; erai silit să 
urinezi unul în gura celuilalt; cînd cereai apă, ţi se dădea urină de la tinetă sau se urinau în gura ta, 
sau erau puşi ceilalți să te scuipe în gură; erai obligat să te scuipi reciproc cu altul în fund şi apoi 
să te lingi acolo unul pe altul; te ungeau pe la gură şi în gură cu un băț uns la WC în materii 
fecale; erai silit să-ţi bagi degetul în fund şi apoi să-l sugi. 


Apostaziile şi blasfemiile erau la ordinea zilei. Erai forțat să-ţi renegi concepţiile prin relatări 
mincinoase despre şefii politici, despre comandanții legionari, despre rege, despre moşieri, preoți, 
părinți (la Gherla, fiul a fost pus să-şi bată tatăl şi invers); să defăimezi figurile sfinte ale 
creştinătăţii şi ale familiei tale, inventînd autobiografii aberante, monstruoase, denigratoare pînă 
la absurd; să minţi c-ai avut relaţii sexuale cu sora sau cu mama ta, cu diverse animale. Mai ales 
de sărbători, dar nu numai, erau regizate procesiuni religioase, conduse de teologi cîntînd melodii 
bisericeşti, în timp ce făceai onanie în public, închinîndu-te şi sărutînd un falus din săpun care 
semnifica pe lisus Hristos sau un sex de femeie care ziceau că e Maica Domnului şi erai silit să 
bei „aghiazmă" din urină şi să te împărtăşeşti cu „anafura" din excremente. 


In esenţă, ce se urmărea prin întreaga acţiune? Pe plan individual, mutilarea, distrugerea 
sufletului, prăbuşirea şi anihilarea personalităţii, dezumanizarea totală, robotizarea. Criminalii 
devin educatori iar victimele sînt considerate criminali, bandiți. 


Pe plan social-politic se realizau cel puţin trei obiective: 
I se făcea cadou Securităţii un enorm material informativ, pentru întărirea regimului 
comunist, prin divulgarea persoanelor, depozitelor de armament etc. nedeclarate la ancheta 


iniţială dinainte de condamnare, urmînd, bineînţeles, sute, poate chiar mii, de noi arestări. 


Se mai realiza zdrobirea, anularea celui mai redutabil duşman al regimului, pentru prezentul 
de atunci, dar mai ales pentru viitor: tineretul, studenții, avîndu-se în vedere că maturii probabil 


vor ieşi bolnavi şi bătrîni (dacă vor mai ieşi!) şi nu mai au nici şansa de a prinde o eventuală 
schimbare la față a României. 


Dar, „demascările" reprezentau, în primul rînd poate, un diabolic laborator de formare a 
delatorilor, recrutaţi acum tocmai din crema viitoarei intelighenţe române, care ar fi trebuit să 
mențină trează în jur conştiinţa națională şi respectul valorilor perene. Piteştiul a constituit şi un 
eşantion al laboratorului comunisto-securist, care oferea reţete şi concluzii la scară națională. în 
întreaga societate, la drept vorbind, trebuia creat „omul nou". A fost deci şi un experiment cu 
aplicabilitate generală, pentru a constata ce se poate obține prin teroare continuă, în vederea 
îngenuncherii totale, a transformării oamenilor în roboţi. 


Pentru înţelegerea „fenomenului", a mutilării sufleteşti, a transformării victimelor în călăi s- 
au dat variate explicaţii, în principiu valabile toate pînă la un punct: 


Unii, simplificînd, reduc procesul la instincte şi reflexe. După aplicarea unui regim 
penitenciar dur începînd din vara lui 1949, peste circa jumătate de an sînt declanşate 
„demascările". Slăbiţi cumplit, ca nişte umbre, în medie 38-45 kg fiecare, nu numai rezistența 
fizică dar şi cea morală au fost reduse la minimum. Omul, în genere, cînd este adus într-o situaţie 
limită, fizică şi morală, face orice ca să supraviețuiască. Aducerea la o treaptă de animalizare 
cvasitotală înseamnă de fapt reducerea la primatul instinctului de conservare şi al reflexelor 
condiționate. Principiile, concepțiile, sentimentele se clatină sau chiar sînt anulate. 


Şi instinctul puterii, exacerbarea dorinței de a ieşi în față, de a domina şi-a spus cîteodată 
cuvîntul. La Țurcanu era chiar o trăsătură esenţială. Instinctul de conservare combinat cu 
instinctul puterii a creat la cîțiva un egoism atroce, concluzionînd că, decît să-i terorizeze alții pe 
ei, mai bine să-i bată ei pe alţii (cazul probabil al lui Nuti Pătrăşcanu, Cori Gherman ş.a.) 


Dar şi reflexele condiționate şi-au spus cuvîntul: apariţia lui Țurcanu paraliza; era de-ajuns 
să-i fie pomenit numele sau numai să-ţi aduci aminte de el, ca să te cuprindă spaima. Dacă în 
camera, să-i zicem X (la Gherla), se auzeau alături tropăiturile celui care trecea prin „furcile 
caudine", se întîmpla ca unii de dincoace să sară brusc în picioare, gata să înceapă manejul şi aici. 
Dacă în celula din Casimca Jilavei unde era Aligo Popescu cineva încălca regulamentul cât de 
puţin, el bătea în uşă ca să-l „demaşte", invocîndu-l pe Țurcanu (care murise de patru ani). Şi 
exemplele ar putea continua. De fapt, reflexele condiţionate s-au manifestat în lanț neîntrerupt la 
fiecare. în fond, demascările şi turnătoriile au avut la bază reflexele condiționate. 


Considerăm însă că cele mai fireşti şi mai numeroase explicaţii sînt de ordin psihologic, 
pentru că cele mai grave mutații s-au produs în sufletul victimelor. 


Deţinuţii se văd lipsiţi de orice reazem în consolidarea rezistenţei interioare, realitatea era 
atroce, domnia ororii se arăta fără sfîrşit, iar un sentiment de disperare şi neputinţă punea 
stăpînire pe ei. Oameni care n-au divulgat mai nimic în cercetările Sigurantei, aici au spus totul. 
în anchetele propriu-zise, arestatul era schingiuit de un călău oficial, din tabăra adversă, dar, 
revenind în celulă, beneficia de o pauză, era oblojit şi încurajat de camarazii săi. La Piteşti, tortura 
era neîntreruptă, călăii dormeau cu tine, îţi supravegheau fiecare mişcare, şi somnul, şi erau dintre 
foştii tăi prieteni şi camarazi de luptă, care se repezeau în haită asupra ta. Deşi au existat 
numeroase tentative, sinuciderea era aproape imposibilă, căci torționarii luau toate măsurile de 
precauţie. 


Faptul că asistai permanent la schingiuirea altora era mai greu de suportat decît propria ta 
schingiuire. „Asistarea la spectacol" crea o psihoză de masă, psihoză care începuse de fapt cu 
mult înainte, din momentul în care s-a perceput clar că se petrec lucruri stranii în închisoare, de 
vreme ce se auzeau țipete. Ele au produs un blocaj psihologic şi o acceptare fatalistă a situaţiei. 


In acelaşi scop, cînd cineva avea ceva mai deosebit să „demaşte", era obligat mai întîi s-o 
spună în auzul tuturora, pentru ca efectele psihice generale pe care Țurcanu sconta să fie maxime. 


În principiu, după trecerea unei serii de studenți prin demascări, Țurcanu obliga pe unii dintre 
aceştia ca, la seria următoare, să secundeze echipa sa de bătăuşi. Cei deveniți „torționari", de 
nevoie, erau astfel supuşi unei probe mai sigure: ei nu trebuiau să rămînă pasivi, ci să contribuie 
activ, prin violență şi influență morală, la procesul demascărilor şi să se compromită definitiv. 


Pe de altă parte, schingiuitorii erau totuşi conştienţi, în intimitatea lor, de sălbăticia metodelor 
folosite şi de gravitatea faptelor săvîrşite, motiv în plus pentru ei ca nimeni să nu fie lăsat 
imaculat, necompromis. Cînd şi o parte dintre „reeducaţi" ajungeau în postura de reeducatori, 
gîndeau, în această privință, ca şi torționarii dinainte şi astfel verigile se legau într-un lanţ care se 
voia continuu, pentru ca responsabilitatea să devină chipurile generală şi colectivă. Deşi, la drept 
vorbind, studenţii nu erau decît simple instrumente şi simpli cobai ai unui cumplit experiment, 
dirijat pe deasupra capului lor. 


Din punct de vedere moral şi psihologic, greu era pînă dădeai o palmă cuiva la ordinul lor. 
Paradoxal era că cei noi doreau ei înşişi să poată face pasul acesta, fiindcă, în momentul cînd 
dădeau o palmă, simțeau că s-au compromis atît în ochii celorlalți, cît mai ales față de ei, față de 
propria lor conştiinţă, că au pierdut definitiv partida şi sînt liberi să facă orice. Erau acum, 
concomitent, vinovaţi şi victime, începea atunci să se creeze în ei un nou echilibru psihic, în 
descumpănirea totală a tuturora şi a fiecăruia în parte, în haosul interior şi în spaima de moarte, 
care creşteau zi de zi, o dată cu alienarea conştientă sau inconştientă a ființei lor. în fapt, nimic nu 
mai conta. Nu mai acţiona decît instinctul de conservare individual. însăşi rațiunea era pusă în 
slujba acestui instinct şi obligată să lucreze cu randament maxim, pentru producţia în serie a 
argumentelor oportune. 


Trebuia ucis tot trecutul de gînduri şi sentimente (inclusiv credinţa în Dumnezeu) şi pentru 
fiecare din ele să găsească un contraargument, iar dacă uneori contraargumentele scîrțiiau prea 
tare, să-şi refuleze ce n-a putut distruge cu ajutorul... rațiunii. 


Fiind tineri şi idealişti, din cauza terorii continue, fără capăt, mulți au capitulat - chipurile 
rațional, în realitate de frică - în faţa a ceea ce părea generos, cel puţin ca intenţie, în teoria 
marxist-leninistă. 


Minciuna şi adevărul se amestecau în eul lăuntric într-o sarabandă drăcească, iar în actul 
demascării adesea oamenii inventau orice numai să scape: despre sine, despre orgii în familie, 
organizaţii, depozite de armament etc. 


Atmosfera, produsă prin schingiuirea neîntreruptă, apocaliptică, inimaginabilă, era atît de 
terifiantă încît ajunsesem să nu mai înregistrăm multe din cele ce se petreceau în jur, uneori chiar 
cu vecinul de alături. Doar ochiul interior, afectiv, mai recepta cînd şi cînd cîte o secvenţă. Era o 
atmosferă de ospiciu şi de coşmar permanent, care urmărea, între altele, aneantizarea eului, încât 
nu rămîneai conştient şi pluteai într-un fel de imponderabilitate morală şi într-un fel de prostrație, 
prin desprinderea de orice valori stabile: credinţă, patrie, convingeri politice, părinți, fraţi, 


prieteni. Ca să ajungi la gradul de manipulare totală, un simplu robot. Odată traumatizat psihicul 
victimei, ea era modelată după voie de călău. Ți se cerea nu numai să ponegreşti izvoarele vieții 
tale, dar te sileau ca tu să loveşti întîi pe cei mai buni prieteni şi camarazi de pînă atunci. Oricum, 
să rămîi compromis în proprii tăi ochi, faţă de propria ta conştiinţă şi față de camarazii de luptă 
anticomunistă de dinainte. Să nu mai poți ţine vreodată capul sus. Ba, teroarea interioară trebuia 
să atingă neapărat punctul maxim: să-ţi fie frică permanent de propriile tale gînduri, să devii o 
cîrpă şi să-ţi reconstruieşti de frică (dar să te autosugestionezi că din convingere) un alt univers de 
„valori, cele ale utopiilor comuniste. Vrînd-nevrînd, aşa ajungeau victimele să se solidarizeze cu 
proprii lor călăi. 


Se sconta pe păstrarea secretului nu numai prin ameninţarea cu moartea, ci şi pentru că toţi se 
compromise-seră, mai mult sau mai puțin, iar unii participaseră împreună cu torționarii dintîi la 
schingiuiri şi chiar crime. 


Amoralitatea şi violențele şi-au creat un limbaj pe măsură. Duritatea lui, cu vulgarități şi 
înjurături, s-a transmis, parțial, în timp, de la reeducatori la reeducaţi, în contrast izbitor cu 
decenţa exprimării (şi comportării) lor de pînă atunci. 


Între multele paradoxuri ale perioadei de doi ani cît au durat „demascările" este şi următorul: 
reîntîlnirea cu un mai vechi camarad sau prieten nu numai că nu-ţi mai dădea vreo tresărire de 
ordin afectiv, dar se întîmpla adesea că nici nu-i mai remarcai prezența, era ca şi cum te-ai fi 
întâlnit cu un om străin, pe care nu l-ai mai cunoscut. Şi asta nu din prudență, din frică, ci pentru 
că memoria afectivă nu mai funcţiona, sentimentul prieteniei dispăruse, iar prin „spălarea 
creierului" fiecare nou întîlnit reprezenta un străin, un necunoscut. Interveniseră parcă modificări 
structurale... 


Nu mai exista noțiunea timpului. Timpul murise. Nu mai exista trecut, nu mai exista viitor. 
Totul se reducea la prezentul terifiant. Gîndirea era blocată, iar după aceea autocenzurată. Acolo, 
cel mult, apăreau frînturi de gînduri. De aceea ni se par false acele pasaje memorialistice, care, 
din raţiuni estetice, în timp ce personajul era terorizat sau asista la torturarea altora, el reconstituie 
fapte şi gînduri din trecut. Asemenea dedublări au putut exista doar ca excepții. 


În fine, alții susțin că „fenomenul Piteşti" e de domeniul metafizicii şi al misticii: „Numai 
Satana, atotcunoscătorul sufletului omenesc, descoperindu-l în toate fisurile-i posibile, ca să-l 
subjuge, se putea încumeta să pună persoana umană la o asemenea încercare", afirmă Dumitru 
Bacu (deşi cartea sa face o analiză psihologică detaliată, sistematică şi pertinentă a fenomenului). 
Preotul Gheorghe Calciu susţine că „nici logica, nici raționamentul, nici măcar faptele concrete 
nu au semnificația de aici, de jos" şi că fenomenul „este suprauman, un război al infernului împo- 
triva lui Dumnezeu, lupta diavolilor împotriva îngerilor”. „Acolo a fost ceva care depăşeşte 
puterea umană de înțelegere, pentru că a fost războiul a două tabere supraumane; acolo a fost 
spaţiul în care, privit dinafară, războiul a fost cîştigat de Satana”. „Înţelepciunea şi martirajul 
spiritual al supravieţuitorilor, ca şi vibrația imensă a duhului este prea subtilă pentru sensibilitatea 
tocită a esteţilor, prea mistică pentru puterea de percepţie a psihologului ca şi pentru orice ființă 
umană care nu a trăit în nebunie ci doar în limitele bunului simţ comun." „Nici noi nu înţelegem 
tot, noi care am trăit tot." Pentru a înțelege fenomenul, continuă preotul Gheorghe Calciu „avem 
nevoie de o sensibilitate apocaliptică”. „Orice s-ar scrie despre aceste lucruri este fad pentru noi, 
cei care am trecut pe acolo", el încercînd să explice „ceea ce nu se poate explica, ceea ce nici nu 
trebuie explicat". Dumitru Bordeianu relatează momentul revenirii la normal, scăpînd de 
„nebunia metafizică", după patru ani, ca pe o autoexorcizare (cu tremur, zvîrcolire şi leşin), în 
urma unei rugăciuni fierbinți, în noaptea învierii, la Gherla. 


În ancheta pentru primul proces al reeducării, ceilalți acuzaţi de torturi au acceptat (prin 
constrîngeri şi promisiuni) varianta dictată de Securitate: „demascările" au constituit o acţiune 
legionară. Ţurcanu, cel puţin la început, a negat-o. El însă a fost condus cu abilitate şi 
constrîngeri spre răspunsuri dorite şi anume că: acţiunea începută de Bogdanovici Alexandru la 
Suceava era fără aprobarea organelor de stat şi deci ilegală; fiind mare şef legionar, acțiunea lui 
nu putea fi cinstită; Ţurcanu intră în acțiunea condusă de Bogdanovici, care apoi i se 
subordonează, pentru că Țurcanu fusese membru al P.C.R. şi nu mai activase ca legionar. În fine, 
Țurcanu recunoaşte că prin acţiunea de reeducare de la Suceava, fără aprobarea organelor de stat, 
a încălcat regulamentele penitenciarului; că prin condamnarea sa la 7 ani interdicție nu mai avea 
drepturi civile şi politice, deci nu avea dreptul să organizeze şi să conducă oameni lipsiți şi ei de 
drepturi politice şi civile, aşadar a uneltit împotriva statului. Deoarece a luat conducerea ree- 
ducării la Suceava, subordonîndu-şi-l pe Bogdanovici, a fost acuzat că făcea parte din 
comandamentul legionar de aici şi că vîrfurile legionare din penitenciar conduceau din umbră 
acțiunea de reeducare. Şi aşa mai departe. 


Ca şi în procesul Lucrețiu Pătrășcanu, ca şi în alte faimoase procese comuniste, de la noi sau 
de aiurea, şi în procesele reeducării s-a plecat de la o serie de fapte reale, care însă nu numai că au 
fost grosolan răstălmăcite, dar li s-a dat chiar o interpretare de-a-ndoaselea, după schema pre- 
stabilită de Securitate, pentru ca Partidul Comunist şi organele sale să apară nevinovate. Astfel: 


A fost o realitate că Nuti Pătrăşcanu I-a întrebat la Jilava pe Vică Negulescu ce atitudine e de 
luat în cazul unor eventuale acţiuni de reeducare venite din partea administrației şi Negulescu i-ar 
fi răspuns că, de nu se va putea altfel, „n-o să vă puneţi şi voi de-a bățul". Dar la proces s-a 
susținut că „demascările" au reprezentat dispoziţia transmisă de Horia Sima, pentru a compromite 
regimul comunist. Ba, în procesul al II-lea, s-a mai adăugat minciuna că dispoziţia s-a transmis la 
Piteşti pe un petec cusut pe fundul izmenelor lui losif V. losif(!!) 


E adevărat că reeducatorii au organizat rețele de informatori în penitenciare. Dar a fost o 
aberaţie acuzaţia că informaţiile cele mai importante erau păstrate pentru a fi scoase din 
închisoare şi puse la dispoziţia organizației legionare care să le transmită serviciilor de informaţii 
imperialiste şi numai cele nereale sau ncesenţiale au fost predate Securităţii, pentru a o 
dezinforma. După cum s-a mai afirmat că activitatea de informatori dusă de „reeducaţi" pregătea 
noi cadre pe linie informativă şi de diversiune pentru legionari, cei eliberați urmînd să se 
strecoare ca informatori în cadrul aparatului de stat. 


Este exact că, din ordinul lui Țurcanu şi al colaboratorilor săi (dar conform ordinului şi 
indicaţiilor colonelului Sepeanu din M.A..1.), o serie de foşti şefi legionari trecuţi prin demascări, 
deci subordonați reeducatorilor, au condus aşa-zise activităţi legionare (cu şedinţe, cîntece, 
rugăciuni, posturi, pregătirea unor nelegionari) în diferite camere, cu cei încă netrecuți prin 
torturi, pentru ca aceştia apoi să poată fi demascaţi cu fapte concrete. Dar în proces s-a reţinut 
doar activitatea legionară în sine, nu şi de unde a venit indicaţia şi nici ce se urmărea. Aşa s-a 
putut afirma că Țurcanu şi ciracii săi conduceau pe şefii legionari şi activitatea legionară din 
penitenciarele Piteşti şi apoi Gherla. Şi exemplele ar putea continua. 


După cum o serie de acuzaţii nu pleacă de la nimic real, sînt în întregime minciuni sfruntate. 
De exemplu acuzaţia că studenții „reeducaţi" ar fi sabotat producţia de la atelierele Gherla. 
Dimpotrivă, au muncit excesiv, mărind normele. îmi amintesc astfel de doi colegi de brigadă de la 
Peninsula, „foşti piteşteni", care s-au comportat aberant, demenţial, cerînd să lucreze cîte unul la 
vagonet, în timp ce restul eram în echipă de trei. Ba, după o vreme, au solicitat să muncească în 
ambele schimburi (dar în a doua variantă n-au mai rezistat). 


Reeducarea prin violenţă fiind considerată o acţiune legionară, cei implicaţi în proces 
trebuiau să fie numai legionari. („Alegerea n-a fost întîmplătoare, fiindcă se ştia că legionarii erau 
adversarii cei mai de temut ai regimului comunist şi ei nu se bucurau nici de simpatia marilor 
democraţii din Occident" - consideră Banu Rădulescu, fost „piteştean", fără de partid, în revista 
„Memoria", nr. 15.) De aceea au fost lăsaţi deoparte acei conducători ai „reeducării" care aveau 
altă coloratură politică: ţărănişti, regalişti, sio-nişti, etc, deşi au fost tot atît de sadici ca şi cei 
condamnaţi, ba unii chiar mai sadici. 


În cele două procese cu deţinuţi, au fost implicaţi şi oameni care n-au avut nici un amestec în 
„reeducarea" de la Piteşti, ca să iasă „pasienţele" Securităţii: Nicolae Cobilaş (condamnat la 
moarte în primul proces, al lui Țurcanu, şi executat) şi Vică Negulescu condamnat la pedeapsa 
capitală într-un al doilea proces. Acum Gheorghe Calciu răstoarnă, prin intervenţia sa în instanţă, 
diabolica înscenare după care Securitatea n-ar fi fost amestecată, deoarece ordinul de a dezlănţui 
teroarea de la Piteşti ar fi venit chipurile de la Horia Sima; idee mai mult decît absurdă: şeful 
legionarilor ar fi poruncit adepților săi din Piteşti să se extermine între ei, ca să compromită 
Partidul Comunist, să inducă în eroare „organele" şi să fie eliberaţi şefii... Deşi era limpede că nu 
se putea face nici cea mai simplă mişcare în închisori fără ştirea administraţiei şi a Ministerului 
de Interne, deşi administraţia a sprijinit efectiv „demascările", iar Ţurcanu a declarat că a primit 
dispoziţii şi de la reprezentanţii ministerului. 


Totul fiind cusut cu aţă albă, şi ca s-o mai cîrpească, conducerea de la Bucureşti a organizat şi 
un al treilea proces, în care vor fi judecaţi şi cîțiva ofiţeri din administraţia închisorilor Piteşti şi 
Gherla, afirmîndu-se că aceştia au slăbit vigilenţa şi s-au lăsat induşi în eroare de studenţii care au 
dirijat reeducarea. 


Încercînd să tragem cîteva concluzii finale, revenim la ceea ce a reprezentat Piteştiul în cadrul 
reeducărilor. „Piteştiul a fost o Golgotă cu semnificații general umane, un Munte al Măslinilor, 
unde, cei care am trecut pe acolo am băut pînă la fund paharul disperării, al abandonării şi al 
lepădărilor" (preot Gheorghe Calciu, Prefaţa la volumul lui D. Bacu), demascările de aici 
constituind „tot ce a putut pătimi mai grav şi mai trist un deţinut politic în țara noastră" (Mihai 
Rădulescu, Casa lacrimilor neplinse). „... omenirea a aflat de metodele naziste de exterminare. 
Dar una e să mori în cursul a cîtorva minute şi alta e să fii chinuit zi de zi, ceas de ceas, clipă de 
clipă, pînă cînd devii o masă de carne şi de oase zdrobite. Ar fi bine ca atunci cînd trecem prin 
oraşul Piteşti sau pe la Gherla să ne aducem aminte că nicăieri pe metru pătrat al acestei ţări nu s- 
a suferit mai mult iar suferinţa în cor nu s-a ridicat mai sus." (Radu Ciuceanu, Zemnița Piteşti sau 
Apocalipsa poporului român, revista „Lumea românească acum", anul II, 12, 1997). Faţă de tra- 
gedia cumplită pe care am trăit-o, noi nu cerem compasiune, dar nici nu admitem jigniri şi 
răstălmăciri, spunea cu indignare Traian Popescu. A devenit o axiomă că „despre Piteşti n-au 
dreptul să vorbească decît piteştenii" (Paul Goma). De aceea, comentatorii de pe margine mai 
bine ar mulţumi Providenţei, cum a făcut Remus Radina: „Eu, care nu am avut nici un organ al 
corpului care să fi scăpat de tortură, voi spune: Doamne Iisuse Cristoase, care ai îndurat moartea 
pe cruce pentru noi, îţi mulţumesc că nu m-ai trecut prin iadul de la Piteşti!" (revista „Vatra”, 
Freiburg), căci „la această închisoare trebuia să alegi fie moartea trupului, fie moartea sufletului. 
Nu exista o altă posibilitate" (Remus Radina, Testamentul din morgă). Dar „căderea celor mai 
mulți, spectaculoasă sau nu, poartă în adîncul ei un sîmbure de jertfă tăinuită. Cine va putea 
despărți suferința anilor de supliciu, de prăbuşirea, cîtă a fost, din final?" Căci „fiecare certificat 
de deces moral incriminează un asasin şi relevă un mucenic" (Viorel Gheorghiţă, Et ego). 


Că teribila soartă pentru elita unei întregi generații din România, în a doua jumătate a 
secolului al XX-lea, fusese minuţios pregătită în laboratoarele comuniste, a declarat-o ritos, cu 


cinism, chiar unul dintre călăi, anchetatorul lui Octavian Voinea: „Piteştiul noi l-am imaginat cu 
mult înainte de arestarea voastră şi a ieşit cum noi am dorit" (Octavian Voinea, Masacrarea 
studențimii române). A ieşit într-adevăr cum ei au dorit-o, însă mai mult aparent şi doar temporar, 
am mai adăuga noi acum. Teza întreținută mai tîrziu de oficialităţile penitenciare, dar chiar şi de 
alții, potrivit căreia, prin generalizarea culpabilităţii, toţi cei trecuți prin reeducare se fac vinovaţi 
de ea, („s-au ucis unii pe alții") a fost, evident, nu numai eronată, dar lansată şi cu intenţii perfide, 
de demoralizare şi de dezinformare. Se poate estima astăzi, semnalează Mihai Scutaru, că doar 
vreo opt la sută au pus trup şi suflet în demascări şi cam jumătate dintre victime a avut „o 
atitudine corectă, chiar demnă, iar cei care au avut căderi, cu înţelepciune şi curaj, au revenit la 
normalitate". 


Însă drama piteştenilor a fost mult mai lungă şi mai complicată decît s-a scris şi se ştie. Mai 
întîi că teroarea intrată în oase la Piteşti n-a mai ieşit din noi ani şi ani. Drama trăită la Piteşti nu 
s-a încheiat acolo şi nici la Gherla. Demascările au încetat, dar spectrul reînceperii lor a terorizat 
victimele în continuare o bună bucată de vreme. în penitență, majoritatea celorlalți ne-a ocolit, ne- 
a izolat, puțini au avut curajul să se apropie sufleteşte, cu tact, de noi, cei schilodiţi fizic, mintal şi 
moral. 


leşind în libertate, ne-am izolat singuri, iar pe unii, cu remanente adînci, îi stăpîneşte o frică 
maladivă şi acum. Procesul de revenire la normal s-a dovedit, într-un fel, mai greu, pentru mulţi, 
decît cel al demascărilor. Rănirea sufletului e de obicei bruscă, dar cicatrizările cer timp. 


Cu conştiinţa culpabilităţii, lingîndu-ne fiecare rănile sufleteşti în singurătate, complexați că 
ne-am compromis, debusolaţi, priviţi şi tratați cu intoleranta suspiciune bolşevică, eram 
stigmatizaţi pe viață. Dar aveam de obținut sau de menţinut un serviciu, de întreţinut o familie şi 
puteam fi oricînd rearestaţi (cum s-a şi întîmplat cu mulți în 1956-1958). Am fost supuşi unui tir 
continuu de persecuții, presiuni şi şantaje. Fiecare a trăit frămîntări pe care nu le încape hiîrtia, 
căci Securitatea aflase în noi un teren mai mult sau mai puțin vulnerabil şi voia să ne menţină în 
continuare ca delatori. Cum a procedat fiecare şi pînă cînd - a variat de la caz la caz. Oricum, 
tragedia Piteştiului s-a prelungit, prin consecințele ei, ani şi decenii. 


Acei dintre noi încă timorați, şi nu numai cei trecuţi prin sindromul Piteşti, de obicei tac şi-şi 
refulează amintirile. Din punct de vedere psihologic e cea mai proastă soluție. Ei ar trebui să 
povestească, să facă mărturii măcar prietenilor intimi sau duhovnicului, expulzînd astfel tot in- 
fernul acumulat în suflet. Spovedania are un miraculos efect purificator. 

Important este totuşi că, în finalul finalului, experimentul Piteşti, pentru cei care nu s-au 


dereglat grav, a eşuat. Treptat, mai devreme sau mai tîrziu, cu infime excepţii, foştii „reeducaţi" 
şi-au regăsit echilibrul, verticalitatea. 

